Minerva Piha | Turun yliopisto\nmonitieteinen menneisyyden tutkimus\nValmistuin arkeologiksi vuonna 2011 ja kielitieteilijäksi vuonna 2016. Minulla on myös suomen kielen ja kulttuurin ja eteläsaamen kielen aineenopettajan pätevyys.\nAloitin heti valmistuttuani väitöstutkimuksen tekemisen elokuussa 2016. Pääaineeni on suomen kieli ja suomalais-ugrilainen kielentutkimus mutta väitöstutkimuksessani käytän yhtä lailla arkeologisia menetelmiä.\nEteläsaamen kieli (opistotasoinen kielikurssi Turun työväenopistossa syksyllä 2017; yliopistotasoinen peruskurssi Turun yliopistossa syksyllä 2018).\nArkeologian ja kielitieteen yhdistäminen.\nVäitöstutkimuksessani tutkin eteläsaamelaista menneisyyttä sekä hahmottelen teoriaa arkeologian ja kielitieteen tutkimustulosten yhdistelemiseksi. Sovellan teoriaani eteläsaamelaiseen aineistoon: eteläsaamen sanastoon ja eteläsaamelaisalueelta saatuun arkeologiseen aineistoon. Tarkoitukseni on tarkastella, kuinka paljon syvällisempi ja laajempi kuva menneisyydestä syntyy, kun kahden menneisyyttä tutkivan tieteenalan tutkimustulokset yhdistetään systemattisesti. Analysoin myös yhdistelemisestä koituvia ongelmia.\nTutkimuksessani on kaksi erilaista arkeologista ja kielitieteellistä aineistoa: 1. kantaskandinaaviset lainasanat eteläsaamessa ja näiden lainaamisajalta (150-550 jaa.) peräisin oleva arkeologinen materiaali eteläsaamelaisalueella ja 2. eteläsaamen mytologinen sanasto ja eteläsaamelaisalueen uskontoarkeologinen materiaali suunnilleen ajanlaskun alusta 1800-luvulle.\nArchaeological and lexical relevant indicators of South Sami prehistory (2019)\nSaamen kielten leviäminen Suomeen ja Skandinaviaan (2019)\nSaamelaisalueen arkeologiaa ja eettisiä kysymyksiä Inarin konferenssissa (2018)\nCombining Proto-Scandinavian loanword strata in South Saami with the Early Iron Age archaeological material of Jämtland and Dalarna (2018)\nKivihaudat - saamelainen hautaustapa? (2016)\nYstävä elämässä ja kuolemassa. Suomalaisen hevosen historiaa. (2012)\nHevonen pirtissä – Suomalaisen hevosen historiaa (2012)\nSuomalaisen hevosen historiaa


Yltiöpäisesti kukkivat omenapuut, röyhisteleväiset linnut ja yksi mehiläinen – Katso lukijoiden kuvat | AVL\nYltiöpäisesti kukkivat omenapuut, röyhisteleväiset linnut ja yksi mehiläinen – Katso lukijoiden kuvat\n6.6.2020 | 8:14\nOmenapuut ovat alkaneet kukkia aivan vimmatusti muun muassa Aurassa ja Koskella. Aurassa hurmokselliseen kukintaan äityi 80-vuotias kaneliomenapuuvanhus, joka ei ole vastaavaa suoritusta tehnyt miesmuistiin.\nLukijoiden kuvissa nähdään tällä kertaa niin ahomansikankukkia, alppiruusuja kuin lintujen kesäterveisetkin. Muun muassa Kosken kottaraisilla on ollut taas kova meno päällä.\n80-vuotias innostui. Pikku-Lahdontien kulkijoita on tällä viikolla ilahduttanut komea näky, kun Teuvo ja Ritva Komosen noin 80-vuotias kaneliomenapuu intoutui komeimpaan kukintaansa miesmuistiin. Kuvan otti Päivi Perkiö.\nKukkia ja mehiläinen. Mehiläinen ahkeroi omenapuun kukkien kimpussa sunnuntaina 31.5. Haverilla. Kesäisen näkymän ikuisti Sari Heikkonen.\nSini Ojalan puutarhassa Koskella pukkaa kukkaa. Kukassa ovat niin päärynä- kuin omenapuutkin. Taitaa olla luvassa hyvä sato ensi syksynä.\nAhomansikka kukkii Yläneellä. Kuvan nappasi Tuija Viskari.\nLeppäkerttu tallusteli omenapuun lehdellä Koskella. Kuljeskelijan ikuisti Jeme From.\nKukkaterveiset Yläneeltä. Kesäkuun kunniaksi alppiruusu puhkesi kukkaan Yläneellä. Kukkijat ikuisti Tuija Viskari.\nHyvää kesää, toivottaa Leena Juoperin ”lammaskatras” Aurasta. Lampaat ovat valvoneet kukkapenkkiä koko kevään, mutta siitä huolimatta jänikset ovat onnistuneet syömään yöllä tulppaanin lehtiä.\nPörheä pikkutikka. Sari Heikkonen kuvasi pikkutikkakoiraan Pöytyän Haverilla.\nLentoon lähdössä. Koskelainen kottarainen valmistautuu hakemaan ruokaa poikasilleen Simo Päivärinnan ottamassa kuvassa.\nKeltasirkku poseerasi Sari Heikkoselle kaikessa rauhassa Pöytyän Haverilla.\nKäpytikka patsastelee Sari Heikkosen Haverilla ottamassa kuvassa.\nFasaani röyhistelee. Simo Päivärinta kohtasi Koskella komean fasaanin.\nFasaani patsastelee. Fasaani tarkkaili tilanteita Jorma Fromin takapihalla Koskella.\nLintudraamaa Koskella. Kosken Tauselassa ilmeisesti kottarainen yrittää valloittaa korkealla haavassa olevaa palokärjen pesää. Simo Päivärinta ikuisti siipeilijän.\nTuplatuijotus. Simo Päivärinta ikuisti tuijottelevaisen valkohäntäpeurakaksikon Koskella.


Asevelikylä-Hietalahti-Huutoniemi- Keskusta-Korkeamäki- Melaniemi-Suvilahti-Teeriniemi-Purola\nAlueella toimii omissa kodeissa työskenteleviä perhepäivähoitajia sekä perhepäivähoidon varakoti Kapsäkki. Kapsäkissä työskentelee kolme hoitajaa, jotka hoitavat lapsia, joiden perhepäivähoitaja on koulutuksessa, lomalla tai sairaana.\nToiminta-ajatuksena on kodinomaisuus, kiireettömyys ja lapsilähtöisyys. Tarkoituksena on luoda kasvuympäristö, jossa lasten toiveita ja ajatuksia kuunnellaan ja jossa jokainen lapsi hyväksytään omana itsenään.\nAlueella toimii omissa kodeissa työskenteleviä perhepäivähoitajia, jotka muodostavat kolme perhepäivähoitotiimiä. Alueella toimii lisäksi ryhmäperhepäiväkoti/perhepäivähoidon varakoti Poutapilvi, jossa hoidetaan lapsia, joiden perhepäivähoitaja on koulutuksessa, lomalla tai sairaana.\nAlueella toimii omissa kodeissaan työskenteleviä perhepäivähoitajia sekä perhepäivähoidon varakodit Mollamaija ja Vara-Waltteri, joissa hoidetaan lapsia perhepäivähoitajan ollessa koulutuksessa, lomalla tai sairaana.


Kankaanpää aikoo hakea 600 000 euron säästöjä lomautuksilla\nKankaanpää aikoo lomauttaa koko henkilökuntansa kahdeksi viikoksi lähinnä tänä vuonna. Tavoitteena on saada aikaan 600 000 euron säästöt. Kaupunginhallitus päätti maanantaina lisälistan asiana käynnistää yt-neuvottelut välittömästi. Yt-toimikunta kokoontuu ensimmäisen kerran 11. toukokuuta.\nKaupunginjohtaja Paavo Karttusen mukaan lomautus koskee lähtökohtaisesti koko henkilöstöä, eli noin 450:tä työntekijää.\nKarttunen muistutti, että sosiaali- ja terveyspuolen henkilöstö kuuluu nykyään Pohjois-Satakunnan peruspalvelu-liikelaitoskuntayhtymään, joten heitä ei lomauteta kaupungin päätöksellä.\nPoSan toimitusjohtaja Esa Hakala kertoi, että jäsenkunnilta ei ole tullut virallisia ilmoituksia eikä neuvottelupyyntöjä ainakaan vielä. PoSaan kuuluvat Kankaanpään lisäksi Honkajoki, Jämijärvi, Karvia ja Siikainen.\nKankaanpään lomautukset on tarkoitus toteuttaa pääsääntöisesti tänä vuonna, mutta opettajilla ne jaettaisiin ensi lukuvuodelle eli paitsi syksylle myös ensi keväälle.\nKarttusen mukaan säästöjä on vaikea saada aikaan muulla tavoin kuin lomauttamalla. Työntekijät eivät suostuneet ehdotukseen, jonka mukaan lomarahat olisi vaihdettu vapaiksi.\n– Meillä ei ole pula työntekijöistä eikä asiakkaista, vaan tulovirta on romahtanut.\nLomautus on osa Karttusen säästölistaa, jonka hän on jättämässä poliittisille päättäjille. Ohjelmalla tähdätään miljoonan euron säästöihin, ja lomautusten lisäksi esitetään kouluverkon supistamista ja PoSan ostojen vähentämistä.


Meksikon liiga - Sivu 74 - FutisForum2\n24.05.2018 klo 13:36:04\nKirjoittaja Aihe: Meksikon liiga (Luettu 107865 kertaa)\nVastaus #1825 : 28.05.2017 klo 00:12:29\nColumbuksen norjalaiskärki Ola Kamaraa ollaan aika kovasti viemässä Tijuanaan. Hyvä kärkihän Kamara on MLS:ään ollut, melkein kaksi maalia kolmeen otteluun keskiarvolla pelannut, eikä tuossa ole mitään isoja ryppäitä, vaan tasaisen varmasti on maaleja paukuttanut.\nJos jutut Xolosin puolentoista miljoonan dollarin tarjouksesta pitävät paikkansa, niin eiköhän Kamara vaihda maisemaa. Kaipa se ongelma on, että ei Columbuksella mitään kunnon korvaajaa ole ja MLS:n siirtoikkuna on kiinni vielä hyvän aikaa, mutta toisaalta ei tämä kausi näytä miksikään menestystarinaksi Columbuksen osalta kääntyvän, oli Kamara tai ei.\nVastaus #1826 : 28.05.2017 klo 09:58:09\nLainaus käyttäjältä: Louhikkokoskettaja - 28.05.2017 klo 00:12:29\nKuulostaa noilla statseilla ihan kiintoisalta hankinnalta ja norjalaisväriä olisi hauska nähdä sarjassa. Tijuanalta on näillä näkymin lähdössä pari vakiokärkeä, joten pelipaikkakin olisi otettavissa. Drafti on toki vielä pitämättä ja Etelä-Amerikastakin varmaan hankkivat jonkun pelaajan, joten paikkaajaehdokkaita riittänee.\nVastaus #1827 : 07.06.2017 klo 06:07:52\nChivas campeón !!\nChivas - Tigres 2-1 (1-0)\n17. Alan Pulido 1-0, 70. Jose Juan Vázquez 2-0, 88. Ismael Sosa 2-1.\nChivas sai katkaistua yli kymmenen vuotta kestäneen kuivan kauden ja voitti seurahistoriansa 12. mestaruuden. Samalla kertaa tuli tuli myös tuplamestaruus tälle kaudelle, sillä Rebaño ehti viemään talvella myös cup-pytyn. Alan Pulido Pulido teki varsin hienosti avausmaalin pitkästä pystysyötöstä ja Gallito Vázquez lisäsi isäntien johtoa boksin ulkopuolelta tulleella kimmokevedolla. Isäntien sankariksi voi nostaa myös Rodolfo Cotan, joka torjui mm. pari läpiajoa. Tigresin osalta Sosa kavensi vielä jostain 18 metristä lähteneellä kääntövedolla, mutta toista maalia vieraat eivät saaneet enää aikaiseksi. Koko kautta ajatellen Chivasin mestaruutta voi pitää ansaittuna, sillä seura oli koko ajan runkosarjan kärkipäässä, kun taas Tigres livahti Liguillaan pienoisena kuokkavieraana.\nChivas mestari yhteismaalein 4-3.\nVastaus #1828 : 07.06.2017 klo 14:27:11\nLainaus käyttäjältä: Chamagol - 27.05.2017 klo 08:12:03\nMyös Gullit Peñaa on viety mediahuhuissa Eurooppaan ja suuntana olisi Rangers. Osoite ei sinällään olisi mikään yllätys, sillä skokkijengin managerina toimii Pedro Caixinha, jolla on kokemusta myös Meksikon liigasta. Peñan agentin mukaan neuvottelut ovat käynnissä, mutta voi tietysti olla markkinointipuhettakin. Joka tapauksessa keskikenttämiehelle täytyy löytyä kesällä uusi seura, sillä lainasoppari Leóniin päättyy ja Chivasilla on tuskin käyttöä kalliille "flopilleen".\nPeña ja Eduardo Herrera (veracruz/pumas) ovat kumpainenkin käyneet Skotlannissa kirjoittamassa nimet paperiin ja odottelevat ratkaisua työviisumin tiimoilta tällä viikolla. Suuntana siis Rangers.\nVastaus #1829 : 09.06.2017 klo 13:47:34\nLainaus käyttäjältä: Erkki Kortsu Kortelainen - 07.06.2017 klo 14:27:11\nMedia myllyttää jo työlupien puolesta. Huhutut siirtosummat ovat Herrera £1.2M ja Gullit £2.7M\nVastaus #1830 : 10.06.2017 klo 08:50:41\nTörmäsin kanssa tähän uutisointiin. Noin yleisesti ottaen olen aika lailla puulla päähän lyöty Herreran mahdollisesta ostosta. Kyseessä on siis hieman lyhtypylväsmallinen pelaaja, joka on kyllä myös kohtuullisen taitava jalalla. Jos Rangers hakee isokokoista boksipelaajaa, niin mitat kyllä täyttyvät ja uskoisin tasonkin sinällään riittävän Skotlannin pääsarjaan. Hieman hämmentävää on kuitenkin se, että Lalolla on ikää kohta 29 v, joten luulisi, että lähempääkin löytyisi vastaavan tasoisia nuorempia pelaajia. Kummasti tässä hommassa tulee mieleen se Skotlannisssa valmentanut suomalaiskoutsi (nimeä en muista), joka raahasi lyhyessä ajassa nipun suomalaistuttujaan seuraansa. Potkuthan sieltä sitten tuli ja muistaakseni suomalaispelaajatkin vaihtoivat maisema melko pikaisesti.\nMitä taas Gullitiin tulee, niin pidän kyllä mielenkiintoisena siirtona, jos toteutuu. Uskoisin, että omaa hyvät edelletykset pärjätä, mikä voi heijastua myös miehen maajoukkueuran kehittymisessä.\nVastaus #1831 : 10.06.2017 klo 10:30:11\nDraft pidettiin myös kuluneella viikolla ja jokunen mielenkiintoinen siirto nähtiin. Alla muutamia huomioita:\nMonterrey: Lukeutuu selkeisiin voittajiin, vaikka Edwin Cardona jättikin odotetusti seuran. Rayados houkutteli riveihinsä näet siirtomarkkinoiden tavoiteltuimpiin nimiin kuuluneen Xolosin Aviles Hurtadon, joka vahvistaa yhdessä Cruz Azulista tulleen Jorge Benitezin kanssa seuran kivikovaa hyökkäystä entuudestaan. Mielenkiintoisena tulokkaana voi pitää myös Interin penkkiveskaria Juan Pablo Carrizoa, jonka myötä argomaalivahtien määrä sarjassa senkuin lisääntyy.\nPachuca: Tuzos-leirissä eletään mielenkiintoisia aikoja, sillä seura on myymässä tämän hetken suurinta tähteään Hirving Lozanoa Eurooppaan ja korvaajia on pyritty hankkimaan viime viikkojen aikana. Necaxan avainpelaaja Edson Puch siirtyikin Taskurottiin draftissa, mutta Edwin Cardonan siirron kanssa on pahoja ongelmia. Kolumbialainen kun on jo ehtinyt ilmoittamaan, että hän ei missään tapauksessa pelaa Pachucassa vaan haluaa siirtyä Eurooppaan. Hieman "yllättävää", että Cardona on jälleen kerran hämmentämässä soppaa :-).\nChivas: Mestareiden Javier Aquino-jahti veti tälläkin kertaa vesiperän, sillä Tigres kieltäytyi jälleen myymästä maajoukkuelaituriaan. Ainoa merkittävämpi muutos on siis lainapelaaja Nestór Calderónin lähtö seurasta.\nSantos: Laguneros on vahvistunut, sillä Javier Cortés (Pumas) ja Brian Lozano tulivat draftissa seuran riveihin. Jälkimmäinen on mielenkiintoinen tapaus, sillä Américassa homma ei oikein toiminut, mutta uruguaylaisella on takana hyvä kausi kotimaansa Nacionalissa. Santoksen kaltainen keskisuuri seura on sopiva paikka uudelle yritykselle ja Lozano sopii ikänsäkin puolesta hyvin seuran rakennusprojektiin.\nPumas: Joukkue uudistuu jonkun verran kesän aikana, sillä muutama luottomies on tosiaan häipynyt Cortésin ja Dario Verónin johdolla, mutta ihan kiintoisia hankintoja on saatu jo tähän mennessä aikaiseksi. Draftissa Pumas nappasi riveihinsä "El Avión" Calderónin ja hänelle tekevät näillä näkymin myös seuraa Newell's Old Boysin Mauro Formica sekä välikauden pitänyt ecuadorilainen Joffre Guerrón. Molemmathan ovat jo aiemmin Meksikossa pelanneet tosin hieman vaihtelevalla menestyksellä. Onnistuessaan kumpikin on kuitenkin oiva hankinta Pumasille.\nAmérica: Piejo Herrera palasi tosiaan Aztecalle ja toi mukanaan hiljattain Argentiinan maajoukkueeseen nousseen Guido Rodríguezin sekä 18-vuotiaan topparin Carlos Vargasin. Junnu löi itsensä tänä keväänä ja kuten maajoukkueketjussa tuli mainittua niin hänet on jo ehditty nimeämään Gold Cupin alustavaan pelaajaluetteloon. Piejo on tunnettu siitä, että nuoret saavat mahdollisuuksia, joten eiköhän tuota peliaikaa Vargasillekin löydy Kotkien tähtisikermässä.\nTijuana: Melkoinen tyhjennys on Xolosin leirissä käynyt, sillä edellämainittujen ohella myös hyökkääjä Milton Caraglio vaihtoi maisemaa. Kun draftissa ei mitään merkittävämpiä hankintoja tehty, niin katseet suuntautunevat mahdollisten vahvistusten osalta ulkomaille.\nPuebla: Moises Muñoz jatkaa pääsarjassa, sillä konkariveskari vartioi tulevalla kaudella La Franjan maalia .\nLobos BUAP: Nousijajoukkue hääräsi odotetusti aktiivisesti draftissa ja jokunen kiintoisa nimi uikin haaviin. Luis Quiñones (Kol A), Luis Advincula (Per A) sekä Julian Quiñones (kol) lainattiin Tigrekseltä ja näkemäni perusteella kaikilla on kyllä eväät nousta tähtirooliin Lobosissa. Meksikon ex-majupelaajat Maza Rodríguez, "Negro" Medina ja Carlos Adrian Morales tuovat myös lisälaatua putoamista vastaan taistelevalle joukkueelle.\nTossapa ehkä ne tärkeimmät. Huomionarvoista on, että kaikista huhuista huolimatta liigan kaksinkertainen maalikunkku Raúl Ruidíaz ei siirtynyt minnekään Monarkeista. Suurista seuroista Cruz Azul ja Tigres viettivät draftissa lähs täydellistä hiljaiseloa hankintojen osalta, joten nämä seurat haalivat uudet pelaajansa sitten joko Euroopasta tai Etelä-Amerikasta.\nVastaus #1832 : 10.06.2017 klo 15:39:18\nLainaus käyttäjältä: Chamagol - 10.06.2017 klo 08:50:41\nKampmanin Harri taitaa olla tämä mainitsemasi suomalaiskoutsi ☺\nNiin varmaan tuo Caixinhan aika Mexicossa vaikuttaa Herreran hankintaan. Olikos ne samassa jengissä aikanaan? Ihan hyvä maali/matsi -ratio tyypillä näyttäis olevan. Eikä tuolla 1.2M saa esim. Brittein saarilla oikeestaan ketään. Esimerkkinä Warburtonin viime kauden hankinta Joe Garner jostain championship-league one -välimaastosta. Kyseinen floppi maksoi Rangersille 1.8M\nVastaus #1833 : 10.06.2017 klo 21:09:27\nHyvä, että Advíncula pääsi vaihtamaan maisemaa. Luis juuttui kauden loppupuolella penkille Tigresissä ja varmasti saa nousijoiden riveissä runsaammin peliaikaa.\nVastaus #1834 : 11.06.2017 klo 06:36:15\nLainaus käyttäjältä: Erkki Kortsu Kortelainen - 10.06.2017 klo 15:39:18\nJoo Kampmanhan se oli.\nHerrera oli aikoinaan lainassa Santoksessa, jota Caixinha koutsasi noihin aikoihin. Portugalilainen valittelikin jossain haastattelussa hiljan sitä, että jätti käyttämättä soppariin kuuluneen osto-option. Ja kieltämättä ihan ok tuo Herreran maalit/ottelu-suhde on, oma kriittisyyteni pohjautuu osin siihenkin, että päättynyt futisvuosi 2016-17 oli häneltä aika vaisu. Syksyllä jämähti Pumasissa penkkimiehen rooliin eikä tuo Veracruzissakaan kovin hyvin mennyt (3 maalia). Toki joukkuekin oli aika valju tapaus. Hintakommenttisi ylempänä selittää toki osin siirtoa.\nLainaus käyttäjältä: Incrível - 10.06.2017 klo 21:09:27\nTässähän kävi klassisesti eli loukkaantumisen myötä pois kokoonpanosta ja tilalle tullut "Chaka" Rodríguez pelasi sen verran hyvin, ettei paluu avaukseen enää onnistunut. Sen verran hyvä Advincula kyllä oli noissa näkemisäni otteluissa, että mennee kyllä heittämällä Lobosin runkokaartiin. Chakan hyvät esitykset huomattiin muuten maajoukkuejohdossakin, sillä hänet on nimetty alustavaan Gold cupin ryhmään.\nVastaus #1835 : 11.06.2017 klo 07:09:17\nFC Chiapasin pitkä räpistely on sitten päättynyt ja viimeisen naulan arkkuun iski Meksikon futisliitto, joka erotti talouskriisistä toiseen hoiperrelleen seuran toiminnastaan. Päätöksen perusteena olivat seuran velat pelaajille ja muulle henkilökunnalle, joita ei saatu monista vaatimuksista huolimatta hoidettua. Ei ole sitten säännöt ihan samat pääsarja- ja Ascenso-tasolla, sillä saman pykälän perusteella Jaguares - ja pari muutakin seuraa - olisi kyllä voitu erottaa tällä vuosikymmenellä myös Liga MX:stäkin...\nPäätös tarkoittaa kuitenkin sitä, että Chiapas lakkasi olemasta seurana ja pelaajat ovat vapaita etsimään itselleen uuden joukkueen. Osalle tämä on onnistunutkin, mutta kolmetoista pelaajaa on vielä ilman työpaikkaa Meksikon sisäisen siirtoikkunan sulkeuduttua. Joillekin saattaa vielä löytyä uusi joukkue Etelä-Amerikasta tai miksei muualtakin, mutta onhan tämä vähän huono tilanne. Tunnetuimpia tapauksia tässä työttömien köörissä ovat Luis Leal sekä Juan Patiño (Par A), joille luulisi kyllä löytyvän ottajia.\nAscensossa nähdään syksyllä myös yksi uusi seura henkiinherätetyn Atlético San Luisin muodossa. Nimi viitannee ainakin osin omistajatahoon, sillä Atlético Madridilla on 50 prosentin siivu uudesta seurasta loppuosan kuuluessa pääosin osavaltiolle. Sinällään mielenkiintoinen taustataho ja San Luisissa elätelläänkin toiveita, että espanjalaisseuran kakkos-/akatemiatason pelaajia olisi saatavilla lainaan.\nSivumennen sanoen näillä meksikolaisilla pikkuseuroilla on tapana kupsahdella millloin mistäkin syystä ja nousta muutaman vuoden/kauden tauon jälkeen hieman muutetulla nimellä. Kuvioon kuuluu yleensä myös se, että aiempien seurojen saavutukset omitaan huoletta uuden organisaation nimiin. Em. San Luis on hyvä esimerkki tästä enkä epäile hetkeäkään, etteikö myös Chiapasissa nähdä uusi viritelmä lähivuosien aikana.\nVastaus #1836 : 17.06.2017 klo 08:04:31\nPachuca on tehnyt kesän ensimmäisen ulkomaalaisostoksensa, sillä Chilen maajoukkuepelaaja Angelo Sagal siirtyy seuraan. Melko tuntematon tapaus itselleni, mutta Confederations Cupissa miehen otteita saattaa päästä näkemään. Myös Chucky Lozano on ollut tällä viikolla otsikoissa, sillä PSV Eindhovenin väitetään lyöneen pöytään 22 miljoonan euron tarjouksen. Summa olisi näiden juttujen mukaan sen verran hyvä, että Tuzos luopuisi kokonaan osuuksista mahdollisissa jatkomyynneissä. Lisäksi väitetään, että kauppa vahvistettaisiin Confederations Cupin jälkeen. Aika näyttää kuinka käy, sillä muutkin kiinnostuneet eli Benfica, Celta Vigo ja Real Sociedad ovat esittäneet omat tarjouksensa laiturista.\nDraftissa pahasti heikentynyt Tijuana on puolestaan kääntänyt katseensa odotetusti Etelä-Amerikan suuntaan, sillä tällä viikolla seura on tarjonnut kahdeksan miljoonaa taalaa Racingin Gustavo Bousta. Tolla rahakasalla kaupan toteutuminen lieneekin lähella ja Medio Tiempo huhuileekin, että asia olisi enää pelaajan palkasta kiinni.\nCruz Azul on yhä kiinnostunut Universidad de Chilen Felipe Morasta ja chileläismedian mukaan Cementeros olisikin valmis maksamaan neljän miljonnan dollarin suuruisen ulosostohinnan. Pelaajan vastausta palkkatarjoukseen odotellaan. Medio Tiempon mukaan La Máquina olisi kiinnostunut myös Costa Rican maajoukkuetähdestä Bryan Ruizista, joka pelaa tällä hetkellä Sporting Lissabonissa. Pelaaja on periaatteessa kaupan ja hintalappu pyörii 4-5 miljoonan hujakoilla. Myös Tigres on yhdistetty Ruiziin.\nJokunen liigan konkaripelaaja jäi kauden päätyttyä myös ns. tyhjän päälle ilman sopimusta. Näistä miehistä Pumasin alakerran monivuotinen johtaja Dario Verón on ehkä parhaassa asemassa, sillä hän on suuntaamassa kotimaansa liigan Olimpiaan. Toppari kertoi näet tällä viikolla, että hän on sopinut suullisesti vuoden mittaisesta pestistä suurseuran kanssa. Tolucassa pelannut maanmies Paulo Da Silva taas etsii itselleen yhä uutta seuraa, sillä Diablosilla ei ollut enää käyttöä veteraanikäiselle kipparilleen. Muista kovista lähtijöistä voi mainita ex-maajoukkuepelaaja Ángel Reynan, joka ei saanut yllättäen uutta sopimusta Veracruziin. Keskikenttäpelaaja joutuukin hakemaan vauhtia Ascenson puolelta. Sama osoite on myös toisella ex-majumiehellä, Javier "Chuletita" Orozcolla, jonka ura on ollut kieltämättä laskusuunnassa viime kausien aikana.\nVastaus #1837 : 20.06.2017 klo 06:43:28\nHuhut pitivät tällä kertaa paikkansa, sillä Chucky Lozano siirtyy PSV:hen. Kauppahinta 24 miljoonaa euroa ja kuuden vuoden sopimus. Sanoisin, että järkevä liike pelaajalta - sopiva sarjataso ja hyvä seura, jossa saa onnistuessaan kyllä näkyvyyttä suurempia liigoja ajatellen.\nVastaus #1838 : 20.06.2017 klo 11:51:12\nLainaus käyttäjältä: Chamagol - 20.06.2017 klo 06:43:28\nKauppahinta 24 miljoonaa euroa ja kuuden vuoden sopimus.\nOhhoh aika komia summa, onko tuo nyt ihan ennatys? En muista Meksikolaisten lahteneen Meksikon sarjasta noin suurilla summilla eurooppaan.\nbtw, Chivas on paras\nVastaus #1839 : 20.06.2017 klo 20:01:21\nLainaus käyttäjältä: Saxon - 20.06.2017 klo 11:51:12\nSelkeä ennätys on koko liigan osalta. Jos nyt oikein muistan niin lähtöhinta pyöri jossain 15-20 miljoonan dollarin tuntumassa ja arvelin, että tuo voisi viilentää kiinnostusta. Pachuca oli tosin valmis tulemaan vastaan erilaisilla osaomistusdiileillä - kuten Celtan kohdalla- mutta PSV osti täydet oikeudet. Potentiaalistahan tuossa maksetaan ja "liikearvoa" on hinnassa. Aika näyttää tuleeko "alaskirjauksia ". Itse en tähän kuitenkaan usko.\nJa pakko sanoa että tämä Pachucan nuorisopolitiikka on tuottanut varsin messevän tilin viime vuosina Lozanon, Pizarron, Dammin ja Herreran kaupoista on irronnut hyvinkin tuommoiset 50 miljoonaa euroa joten sinakin sruran kassanhoitaja kiittää. Ja lisää on tulossa. sillä eiköhän tuo kippari Gutierrezkin siirry viimeistään parin vuoden sisällä seurasta.\nJa myönnetään, Chivas on paras joku voisi sanoa tämän kevään osalta jopa tuplaparad.\nVastaus #1840 : 21.06.2017 klo 17:21:42\nLainaus käyttäjältä: Chamagol - 20.06.2017 klo 20:01:21\nVastaus #1841 : 21.06.2017 klo 17:31:19\nJatketaan vielä siirrosta sen verta, että tuo PSV taitaa tosiaan olla aika täydellinen osoite. Guardadolla on näköjään aika vahva asema siellä, joten se varmasti auttaa kotiutumissa ja kielimuurin kanssa. Muutenkin seurassa on lähimenneisyydessä pelannut aika paljon Meksikolaisia, ainakin Hector Moreno, Maza Rodriguez ja Salcido. Heillä taitaa olla siellä aika hyvä maine.\nVastaus #1842 : 23.06.2017 klo 09:18:42\nLainaus käyttäjältä: Saxon - 21.06.2017 klo 17:31:19\nJoo kyllähän noilla tienraivaajilla on varmasti ollut vaikutusta. Kun edeltäjät ovat osoittautuneet pelimiehiksi, niin on hieman helpompaa tehdä uusia hankintoja samasta maasta. Samaa vaikutusta on varmaan ollut Portossa jonne on viime vuosina kasaantunut meksikon maajoukkuepelaajia.\nJa kun pelaajakaupoista on puhetta, niin Eduardo Herreran ja Gullitin siirtyminen Rangersiin on vahvistunut. Työluvat saatu ja molemmille kolmen vuoden sopimukset . Sinällään mielenkiintoiset siirrot ja onnistuessaan tarjoavat kyllä vaihtoehtoja myös maajoukkuekoutsi Osoriolle.\nVeracruz on muuten paikannut Herreran lähdön ostamalla Atlético Tucumanista hyökkääjä Cristian Menéndezin. Lalon tapainen, suht kookas hyökkääjä on kyseessä ja maalejakin näkyy tehneen kohtuudella. Vahvaa boksipelaajaa tyyliin joukkueen ex-ykköstykki Julio Cesar Furch tässä on varmaan haettu ja syksy näyttää kuinka hommassa on onnistuttu. Perulaisten pelaajien määrä Liga MX:ssä kasvoi puolestaan yhdellä, kun Monterrey teki Sporting Cristalin Pedro Aquinon kanssa kolmen vuoden sopimuksen. Rayados lainasi kuitenkin keskikenttäpelaajan avauskaudeksi nousijajoukkue Lobos BUAP:hen, mikä on uuteen liigaan totuttelun kannalta ihan järkevä liike. Tuntematon mies itselleni, mutta ehkäpä Perun futiksen asiantuntijat voivat valaista ;-) ? Perun MM-karsintaryhmässä näkyy ainakin olleen mukana.\nHuhut ovat pyörineet viime päivinä myös Andre-Pierre Gignacin ympärillä, sillä LA Galaxyn väitetään olevan valmis maksamaan 25 miljoonan dollarin suuruisen ulosostohinnan. Huhut saivat lisävauhtia siitä, kun Dede matkusti tällä viikolla Kaliforniaan.Tigreksen puheenjohtaja on kuitenkin torjunut siirtouutiset ankkana todeten, että MLS:n suunnalta ei ole tullut minkään tason virallista lähestymistä. Kalifornian reissun "Inge" kuittasi sillä, että Gignac kävi perheineen tapaamassa Aku Ankkaa ja Mikki Hiirtä viitaten Disneyland-vierailuun ;-)\nedit: aiemmin mainittu Gustavo Boun siirtyminen Tijuanaan on myös varmistunut. Xolos on kalastellut muutenkin Etelä-Amerikan vesillä, sillä laituri Enzo Kalinski tulee joukkueeseen Universidad Católicasta ja keskikenttäpelaaja Damian Musto Rosario Centralista. Näillä siirroilla Tijuana sitten toivoo, että kesän pahimmat menetykset on paikattu. Argentiinalaisedustus seurassa lisääntyy em. kolmikon ansiosta myös entisestään, sillä nyt Tijuanassa on peräti kymmenen argopelaajaa. Kun noita ulkomaalaisia on muutenkin ryhmässä paljon, niin uudella manageri Coudetilla on tekemistä siinä, että saa haalittua sääntöjen edellyttämät yhdeksän meksikolaispelaajaa ottelupöytäkirjaan. Esim. espanjankielisen Wikipedian pelaajalistalta löytyy tällä hetkellä yksitoista meksikolaista ja näistäkin yksi on pitkäaikaispotilas ja kolme muuta veskareita :-D. Luis "Quick" Mendoza toki tuli pohjoiseen kanttuvei menneestä Chiapasista ja tämä auttaa osittain urakassa. Joka tapauksessa meksikolaisia junnuja täytynee koutsin ajaa sisään, mikä ei ole tietysti lainkaan huono juttu.\n« Viimeksi muokattu: 23.06.2017 klo 10:04:40 kirjoittanut Chamagol »\nVastaus #1843 : 27.06.2017 klo 06:55:43\nLainaus käyttäjältä: Chamagol - 11.06.2017 klo 07:09:17\nPäätös tarkoittaa kuitenkin sitä, että Chiapas lakkasi olemasta seurana ja pelaajat ovat vapaita etsimään itselleen uuden joukkueen...\n...Sivumennen sanoen näillä meksikolaisilla pikkuseuroilla on tapana kupsahdella millloin mistäkin syystä ja nousta muutaman vuoden/kauden tauon jälkeen hieman muutetulla nimellä. Kuvioon kuuluu yleensä myös se, että aiempien seurojen saavutukset omitaan huoletta uuden organisaation nimiin. Em. San Luis on hyvä esimerkki tästä enkä epäile hetkeäkään, etteikö myös Chiapasissa nähdä uusi viritelmä lähivuosien aikana.\nSiinä ei sitten kauan nokka tuhissut, sillä upouusi Chiapas Jaguar pelaa ensi kaudella Meksikon kolmannella sarjatasolla :-). Käytännössä homma menee niin, että Valle Verde FC siirtyy pelaamaan omat matsinsa Tuxtla Gutierreziin ja ottaa samalla käyttöön em. nimen. Toki asiaan vaikutti sekin, että pikkujoukkueen oma stadion ei olisi täyttänyt FMF:n vaatimuksia Segunda/Liga Premier-tasolle, mutta onhan tämä taas niin meksikolaista futistouhua.\nEdellisessä Jaguares-versiossa tyhjän päälle jääneistä pelaajista uuden työpaikan on löytänyt paraguaylaispakki Juan Patiño, joka siirtyy Racingiin. Muista runkomiehistä Jonathan Fabbro on suuntaamassa Kolumbiaan ja Luis Leal hakee pelipaikkaa ex-seurassaan Cerro Porteñossa. Tulijapuolelta taas sen verran, että Universidad de Chilen Felipe Moran siirtyminen Cruz Azuliin on vahvistunut. La Máquinalla alkaakin olla kohtuullinen kasa Chilen maajoukkuepelaajia, sillä Moran ohella riveistä löytyy myös Francisco Slva sekä Martin Rodríguez.\nVastaus #1844 : 04.07.2017 klo 06:53:00\nMeksikolaisedustus Portugalin liigassa kasvaa, sillä vuoden 2011 MM-ryhmän kippari Antonio Briseño siirtyy Feirenseen. Vähän puskistahan tämä tuli, sillä Pollon viime vuosien urakehitystä ei voi lukea kovin huikeaksi. Varsinkaan Tigreksessä tuota peliaikaa ei ihan kauheasti herunut ja pakki pelasikin pari edellistä kautta lainassa pikkuseuroissa. Veracruzissa tuli keväällä vastuuta, mutta melko rivimieheltä Briseño omiin silmiini näytti.\nJännä siirto siinäkin mielessä, että pakki ei päässyt tänä kesänä yhteisymmärrykseen Veracruzin kanssa jatkosopparinsa ehdoista, joten lähtö ulkomaille jäi Meksikon sisäisen siirtoikkunan sulkeuduttua ainoaksi vaihtoehdoksi. Itse odotin parhaimmillaan jotain Costa Rican tai Hondurasin liigaa, joten melkoinen yllätys Portugaliin lähtö oli. Saas nyt nähdä riittääkö eväät uudessa sarjassa; itse olen hieman skeptinen asian suhteen.\nVastaus #1845 : 11.07.2017 klo 10:23:59\nSiirtomarkkinoilla on ollut taas liikettä, sillä Tigreksen avainpelaajiin kuulunut Guido Pizarro lähti Sevillaan. Erittäin paha menetys tuo tietysti on, mutta korvaajaksikin kaavaillaan varsin kovaa kaveria.\nFelinos on näet yhdistetty viime päivinä varsin vahvasti Interin Gary Medeliin ja neuvottelut ovat ilmeisesti edenneet hyvin. Inter saisi kaupassa 8 miljoonaa taalaa ja Chilen majumiestä houkutellee tarjolla oleva hieman parempi palkka.\nMyös Ecuadorin maajoukkuehyökkääjä Enner Valenciaa on viety Tigreksen suuntaan, mutta tuossa nyt ei ole omaan makuun suurta järkeä. Tucan pelitavan takia kun penkki saattaisi kutsua hyvin usein.\nMonterrey on puolestaan kiinnostunut Miguel Layunista, jolla on takanaan vähemmän ansiokas kausi Portossa. Rayados olisi valmis nostamaan laitapakin sarjan parhaiten palkattujen pelaajien kastiin, mutta kuvittelisi, että Eurooppa on Layunille yhä ykkösvaihtiehto.\nVastaus #1846 : 17.07.2017 klo 10:43:24\nUusi kausi alkaa ensi viikonloppuna, joten laitetaas taas perinteistä löpinää alle. Viime syksynähän ratkaisu venähti aika pitkälle, kun loppuottelut pelattiin vasta joulupyhinä. Nytkin runkosarja päättyy vasta 20.11. joten melko tiukkaa voi tehdä nytkin, jos World Club Cupiin (6-16.12.) osallistuva Pachuca menee pitkälle.\nhttp://ligamx.net/ (virallinen sivusto)\nPumas ja Toluca ovat helpoimpia tapauksia, koska pelaavat kotimatsinsa meikäläistä aikaa klo 20. Sen verran aamuvirkku olen, että Tijuanan, América, Chivasin ja Atlaksen matseja tulee myös joskus kytättyä ainakin toisen puoliajan osalta. Ja Youtubesta nämä tietysti näkisi usein jälkijättöisesti kokonaankin, mutta eipä ole tullut katsottua, kun maalikoosteetkin riittävät.\nKlassikot / paikallispelit:\n6/8 América - Pumas\n7/8 Veracruz - Puebla\n24/9 América - Chivas\n1/10 Pumas - Cruz Azul\n15/10 Cruz Azul - América\n5/11 Chivas - Atlas\n18/11 Puebla - Lobos BUAP\n19/11 Monterrey - Tigres\nOma hiharavisteluun perusteleva lokerointi (voi vielä muuttua):\nVastaus #1847 : 17.07.2017 klo 11:27:34\nTämä on sitä porukkaa, joka on luokkansa mukaan pelatessaan vahvoilla mestaruuspyttyä jaettaessa. Maajoukkuematsien osalta huomioitu pelit syksystä 2016 lähtien ja siirroissa omaan makuuni ne merkittävimmät tai muuten vaan mielenkiintoiset. Ts. jokaista potentiaalista rivimiestä tai penkinkuluttajaa en ole jaksanut lähteä kirjaamaan.\nClausura 2017: Liguillan 1. kierros (runkosarjan 2.)\nManageri: Antonio Mohamed (Arg, Ap. 2015-)\nTulleet: Aviles Hurtado (h/w, kol), Jorge Benítz (Par A), Neri Cardozo (kk, arg), Juan Pablo Carrizo (mv, arg)\nLähteneet: Edwin Cardona (kk, Kol A), Walter Ayovi (p, ecu), Aldo De Nigris (h, lopetti)\nMonterreyn kaudesta jäi vähän väljähtänyt maku, sillä runkosarjan kakkosijasta huolimatta peli kulki vain ajoittain ja Liguillasta tulikin sitten pikalähtö paikalliskilpailija Tigresin käsittelyssä.\nAperturaan Rayados lähtee jälleen mestaruus mielessään, sillä manageri Turco Mohamed on huippuluokkaa ja myös pelaajamateriaali on liigan laadukkaimpia. Rogelio Funes Morin ja Dorlan Pabónin johtama hyökkäys on ollut perinteisesti joukkueen valttikortti ja tämän osaston voi jopa katsoa vahvistuneen, kun seura kaappasi riveihinsä siirtomarkkinoiden kuumimman pelaajan Aviles Hurtadon. Sarjan syöttökunkku Neri Cardozon paluu lainareissulta on myös hyvä uutinen ja argo tarjonneekin yhdessä Carlos Sánchezin kanssa runsaasti tekopaikkoja sarjan vaarallisimpiin kuuluvalle kärjelle. Ongelmapoika Cardonan lähtö on toki pieni menetys, mutta kokonaisuudessaan siirtomarkkinat ovat menneet joukkueelta plussan puolelle.\nPelaajaryhmän leveys lukeutuu myös Pandillan vahvuuksiin, sillä useimmilla pelipaikoista löytyy vähintäänkin pari laadukasta ehdokasta. Tämän kautta Monterreyn pitäisi kestää hyvin poissaolot ja velttoiluviruskaan ei iskene enää niin helposti.\nPotentiaalisista heikkouksista voi nostaa esiin alakerran, joka oli viime kaudellakin hieman haavoittuvainen. Varsinkaan keskityspallojen ja erikoistilanteiden puolustamisessa on ollut toivomisen varaa ja sama voi olla edessä nytkin.\nAvainpelaajat: Rogelio Funes Mori (h, arg), Dorlan Pabón (h, kol), Aviles Hurtado (h, kol), Carlos Sanchez (kk, Uru A), José Maria Basanta (kp, arg, c)\nVeikkaus: Mestariehdokas, runkosarjassa tasollaan pelatessaan sijat 1-4.\nClausura 2017: Liguillan loppuottelu (runkosarjan 8.)\nTulleet: Enner Valencia (h, Ecu A)\nLähteneet: Guido Pizarro (kk, Arg A), Luis Quiñones (vl/h, Kol A), Luis Advincula (vlp, Per A), José Rivas (kp), Julian Quiñones (h, Kol U20)\nPettymykseksi voi luokitella myös sarjan ylivoimaisesti kalleimmalla pelaajaryhmällä operoivan Tigresin kauden. Varsinkin runkosarjassa joukkue oli pitkään totaalisessa koomassa haahuillen taulukon häntäpään tuntumassa. Vain rivakka loppukiri yhdistettynä Clausuran surkeaan yleistasoon pelasti Felinosille paikan Liguillaan. Playoffseissa joukkue olikin sitten ehkä pelillisesti paras jengi, mutta se kärsi kuitenkin finaaleissa yllätystappion Chivasille. Concachampsissa ei mennyt sen paremmin, sillä ko. turnauksen loppuottelussa Pachuca osoittautui vahvemmaksi.\nAperturassa seuralla ei voi olla muuta tavoitetta kuin mestaruus, sillä kokonaispaketti on edelleen kivikova. Siirtomarkkinoilla merkittävin tapahtuma on ollut toistaiseksi Guido Pizarron lähtö Sevillaan, ja tämä on jättänyt kieltämättä pahan aukon keskikentän pohjalle. Argolle löytynee kuitenkin korvaajaa kesän aikana ulkomailta ja Interin Gary Medel onkin tällä hetkellä vahvin vaihtoehto. Muutenkin Tigreksen verkot ovat tuttuun tapaan Euroopassa ja sieltä onkin jo naarattu Ecuadorin majumies Enner Valencia.\nTätä voinee pitää hieman outona hankintana, sillä Andre-Pierre Gignacin johtama hyökkäyssuunnan kalusto oli jo entuudestaan kenties sarjan vahvin, mistä kertoo sekin, että Edu Vargasin kaltainen pelaaja joutui kököttämään debyyttikaudellaan usein vaihtopenkillä. Leveyttä löytyy porukasta muutenkin varsin mukavasti ja ainakin kärjen & keskikentän osalta manageri Ferretti pystyisi heittämään kentälle kaksikin Liguilla-tason kokoonpanoa. Tucan pitkä kausi joukkueen peräsimessä ja sitä kautta muotoutunut selkeä pelillinen identiteetti voidaan myös lukea joukkueen vahvuuksiin. Pallonhallintaan perustuva pelityyli ei ole järin näyttävää, mutta se on osoittautunut varsin tehokkaaksi. Tästä kertoo mm. kolme finaalipaikkaa neljän viimeisen turnauksen ajalta ja se, että Tigres löytyy runkosarjasta yleensä vähiten maaleja päästäneiden seurojen joukosta.\nAkilleen kantapääksi voi nousta se, ettei joukkue ole välttämättä enää riittävän nälkäinen, mikä näkyi moneen otteeseen viime talven runkosarjapeleissä. Myös alakerrassa alkaa näkyä pientä ikääntymistä, mikä on taasen heijastunut loukkaantumisrintamalle. Tämä kalusto voisi olla hieman leveämpikin, joten luotettavan penkkitoppari ”Palmera” Rivasin kippaus Veracruziin oli hieman yllättävä veto.\nAvainpelaajat: Andre-Pierre Gignac (h, fra), Juninho (kp,bra,c), Hugo Ayala (kp, Mex A), Nahuel Guzmán (mv, Arg A). Muitakin tähtiä toki löytyy, mutta tämä kvartetti on vaikeiten korvattavissa.\nVeikkaus: Paperilla yksi vahvimmista mestariehdokkaista. Jos välttää viime kauden ykkös-kakkosvaihteelle ajelun niin löytyy myös runkosarjassa sijoilta 1-5.\nClausura 2017: Runkosarjan 10.\nTulleet: Keisuke Honda (kk, Jap A), Edson Puch (lh, Chi A), Angelo Sagal (w/h, Chi A), Sebastian Palacios (h, arg), German Cano (h, arg), José Martinez (p) ;-))\nLähteneet: Hirving Lozano (w, Mex A), Stefan Medina (olp/kp, kol)\nPettymyskausi Taskurotille, sillä suht hyvän sesongin vetänyt joukkue lipsahti loppukevään lamajakson myötä niukasti Liguillan ulkopuolelle. Concachampsista tuli sitten hieman balsamia haavoille, kun Tigres kaatui finaalissa.\nAperturaan lähdetään uusista asetelmista, sillä joukkueen ykköstähti Chucky Lozano siirtyi odotetusti Eurooppaan reilulla parinkymmenen miljoonan dollarin siirtosummalla. Korvaushankinnat ovat kuitenkin onnistuneet hyvin, sillä Keisuke Honda on tietysti Meksikon liigan mittapuulla se kuuluisa "bomba". Vastaavasti Necaxasta kaapattu ja sarjan parhaaksi hyökkääväksi keskikenttäpelajaksi valittu Puch omaa samantyyppisenä pelaajan hyvät saumat Chuckyn jättämä aukon täyttämiseen. Uudet eteläamerikkalaiset Palacios ja Sagal ovat puolestaan heilutelleet suhteellisen mukavasti verkkoja kotimaan sarjoissaan, joten seurajohto lienee varsin tyytyväinen kesän siirtomarkkinoiden saldoon. Rahaa tuli roppakaupalla ja kokonaisuudessaan joukkueen voisi katsoa jopa pikkuisen vahvistuneen.\nLaadukkaan pelaajaryhmän erikoisvahvuksiin voidaan lukea tulivoima, sillä ykköstykki Franco Jara lukeutuu aina potentiaalisiin maalikunkkuehdokkaisiin. Kun viimeistelytaitoa löytyy muutenkin suht laajalta rintamalta, niin Liguilla-paikka kaatuu tuskin maalinteko-ongelmiin. Tuzos-hyökkäyksestä puhuttaessa täytyy tietysti nostaa esiin myös erikoistilannevoima. Joukkueella oli jo entuudestaan Urretaviscayssa yksi sarjan parhaista keskitysspesialisteista ja Hondan liityttyä leiriin Pachucan erikoistilannevoima on vain kasvanut. Voikin huoletta sanoa, että jokainen Pachucan hyökkäyspään erikoistilanne on tällä kalustolla potentiaalinen vaarapaikka. Myös puolustus on ollut topparipari Murillo-Gonzálezin tulon jälkeen sarjan parempaa puoliskoa ja samaa voi odottaa myös Aperturassa. Valteista voi nostaa esiin myös kotikentän, sillä Tuzos ei ole hävinnyt siellä liigamatsia reiluun vuoteen.\nPachucasta puhuttaessa esiin nousevat tietysti myös nuoret pelaajat, sillä seura on kunnostautunut lähivuosina yhtenä maan parhaista junnuhautomoista. Odotankin mielenkiinnolla uusia esiin nousevia pelaajia myös alkavan kauden osalta. Yksi läpimurtonsa tekevä saattaa olla edesmenneen veskarilegenda ”Condorin” poika Juan Calero. 18-vuotias junnu on ehtinyt jo tekemään pari liigamaalia, mutta hyökkääjän avausdebyytti on vielä tekemättä. Se saatetaan nähdä tällä kaudella.\nAvainpelaajat: Franco Jara (h, arg), Jonathan Urretaviscaya (okk, Uru A), Erick Gutierrez (kk, c, Mex A), Keisuke Honda (kk, Jpn A), Omar González (kp, USA A), Oscar Murillo (kp, Kol A)\nVeikkaus: Runkosarjassa sijat 1-5, myös mestaruushaaveet ovat tällä porukalla realismia.\nClausura 2017: Runkosarjan 9.\nTulleet: Guido Rodríguez (kk, Arg A), Carlos Vargas (kp, 18 v, Mex A), Carlos Emilio Orrantia (w), Pedro Arce (kk).\nLähteneet: Daniel Guerrero (kk), Daniel Güemez (kk), Michael Arroyo (h, ecu), Paolo Goltz (kp, arg),\nViime vuosien Liguillan vakiojäsen América jäi keväällä playoffsien ulkopuolelle ja tämän seurauksena manageri Ricardo Antonio La Volpen sopimusta ei uusittu. Tilalle hankittiin Miguel Herrera, joka johdatti Tijuanan kahtena edellisen kautena runkosarjan voittoon. Uusvanha koutsi saapui tuttuun ympäristöön, sillä hän luotsasi Kotkia varsin menestyksekkäästi ennen maajoukkuepestiään.\nToistaiseksi América on ollut siirtomarkkinoilla aika maltillinen, sillä Herrera on tyytynyt vain muutamaan täsmähankintaan. Tulokkaista mielenkiintoisin on Tijuanasta Piojon mukana tullut Rodríguez, joka valittiin päättyneellä kaudella sarjan parhaaksi puolustavaksi keskikenttämieheksi. Lähtijät ovat puolestaan kokeneempaa kaartia, joita siivottiin syrjään mm. omien kasvattien tieltä. Kotkien ryhmässä onkin peräti yksitoista 21-vuotiasta tai sitä nuorempaa pelaajaa. Piojon tuntien näille löytynee kauden aikana myös peliaikaa.\nMihinkään suurempiin muutoksiin Aguilasilla ei ollut kyllä tarvettakaan, sillä joukkueen perusrunko on yhä riittävän kova kisaamaan sarjan kärkipaikoista. Ryhmän laadusta kertoo mm. se, että koutsilla on käytössään yhdeksän eri maiden A-maajoukkuepelaajaa. Varsinkin hyökkäystrio Oribe Peralta-Silvio Romero-Cecilio Dominguez on vakuuttava ja tällä kolmikolla onkin terveenä pysyessään eväät yli 15 maalin kauteen. Maalinteko tuskin onkaan joukkueelle suurempi ongelma, mutta vastaavasti puolustussuuntaan porukka ei ole ihan liigan huippua. Rodríguezin ja sarjan parhaisiin veskareihin kuuluvan Agustín Marchesínin johtama alakerta tarjoaa toki riittävän kivijalan Liguillaa ajatellen, mutta ei yllättäisi, jos oma verkko soi sarjan keskikastin tahtiin.Viime kaudella yksi suurimmista ongelmista oli myös loukkaantumisherkkyys ja pahimmillaan toistakymmentä äijää oli sairastuvan puolella. Menestyksen kannalta olisi tärkeää, että uusi fysiikkavalmennustiimi onnistuisi paremmin tällä saralla.\nAvainpelaajat: Oribe Peralta (h,c, Mex A), Agustin Marchesín (mv, arg), Guido Rodríguez (kk, Arg A), Paul Aguilar (olp/wb), Cecilio Dominguez (h/kk, Par A)\nVeikkaus: Pätevä manageri ja vahva pelaajaryhmä lupailevat hyvää kautta. Runkosarjassa viiden joukkoon ja mestaruuskin on täysin mahdollinen.\nSeuraa: Américan nuoret – kuten tuli todettua, niin Kotkilla on ryhmässään melkoinen nuorisokööri, jonka edistymistä on mielenkiintoista seurata. Edson Álvarez (p/kk, Mex A19 v) ja Diego Lainez (17v) löivät itsensä läpi 2016-17 ja vastaavia tapauksia voi tulla syksyllä lisää. Tijuanassa keväällä avauksen vakiokalustoon noussut Cesar Vargas (kp, 18, Mex A) on yksi vahva ehdokas, sillä tuskinpa Piojo hänet pelkästään penkille osti. Junnujen asemaa vahvistaa tietysti sekin, että Herrera on niittänyt mainetta managerina, joka antaa omille kasvateille mahdollisuuksia. Esim. Rául Jiménez ja Diego Reyes tekivät läpimurtonsa juuri Herreran edellisen América-kauden aikana.\n« Viimeksi muokattu: 17.07.2017 klo 11:43:00 kirjoittanut Chamagol »\nVastaus #1848 : 17.07.2017 klo 11:32:31\nvaraus... tähän tulee joukkueita, jotka ei ole ehkä niitä kuumimpia mestariehdokkaita, mutta Liguillaan kaikilla on realistiset saumat. Ja kyllä tästäkin porukasta löytyy jengejä, jotka voivat onnistuessaan ja venyessään myös liigan voittaa.\nClausura 2017: Liguillan välierät (runkosarjan 4.)\nManageri: Hernán Cristante (Ap. 2016-)\nTulleet: Santiago García (kp, arg), Mateu Goncalves (vkk, bra), Jesús García (olp)\nLähteneet: Paulo Da Silva (kp,c, Par A), Sinha (kk, lopetti), Jerry Flores (olp), Erbin Trejo (vkk), Jordan Silva (kp)\nHyvä kausi Diablosilta, joka oli koko ajan liigan kärkikaartissa ja finaalipaikkakin kaatui lopulta vain huonompaan runkosarjamaalieroon. Kesän aikana on nähty muutoksia, kun seuraikonit Da Silva ja Sinha jättivät Diablosin. Werder Bremenistä tulleen Garcían johdolla hankinnat ovat kuitenkin ok-tasoa ja joukkueen perusluokka vaikuttaisikin pysyneen koko lailla ennallaan.\nSeura juhlii yhä satavuotista taivaltaan ja se haluttaisiin tietysti kruunuta mestaruudella. Ei tuo mikään mahdoton haave ole, sillä peruspaketti on aika hyvää luokkaa. Koutsi Cristante on tietysti vielä hieman raakile, mutta toisaalta hän on jo oman akatemiansa perustamisesta lähtien ollut aktiivisesti vaikutteita hakeva ja ammattiaan ahkerasti opiskeleva luotsi. Selkeää kehitystä onkin näkynyt jo menneellä kaudella ja pidänkin häntä hyvin lupaavana tapauksena. Pelaajaryhmäkin on - ainakin ekan 15-16 miehen - osalta hyvää Liguilla-luokkaa, joka pystyy onnistuessaan kisaamaan myös sarjan kärkipaikoista. Varsinkin kärkipään kvartetti Uribe-Hauche-Sambueza-Barrientos on vahva ja kelpaisi kyllä valtaosalle liigajengeistä. Erityisesti viimeisin on mielenkiintoinen tapaus, sillä hän nakutteli parilla edellisellä kaudella "pinnat" 8+7. Uribe on puolestaan ollut varsin tasainen maalitykki ja terveenä pysyessään hän pystyy kisaamaan maalikunkun tittelistä. Sambu taas voidaan luokitella melkein uudeksi hankinnaksi, sillä argo missasi valtaosan viime kaudesta tötöiltyään itselleen pitkän pelikiellon. Sarjan eliittiin Américan ex-kippari kuitenkin kuuluu ja hän tuo Tolucalle ennen kaikkea pelinteko- ja erikoistilannevoimaa.\nJonkinlaisia epäilyksiä liittyy pelaajaryhmän leveyteen ja avrsinkaan puolustuksen avainkalustoon ei mielellään saisi tulla pitkiä poissaoloja, Uusiksi mennyt alakerta on muutenkin pienoinen arvoitus olkoonkin, että itselläni riittää luottoa Meksikon majuveskari Talaveraan sekä argotulokas-Garcíaan.\nAvainpelaajat: Fernando Uribe (h, kol), Pablo Barrientos (kk, arg), Rubens Sambueza (kk, arg), Gabriel Hauche (kk/h, arg), Alfredo Talavera (mv, Mex A), Santiago García (kp, arg), Osvaldo González (kp, chi)\nVeikkaus: Playoffseihin pitäisi ainakin olla mahdollisuudet ja jos homma kunnolla natsaa, niin voi olla jonkun sortin musta hevonen myös mestaruutta ajatellen.\nClausura 2017: Liigamestari (runkosarjan 3.)\nLähteneet: Alan Pulido (h, Mex A, sairastupa), Nestor Calderón (w), Miguel Àngel Ponce (vlp)\nChivas täytti miljoonien faniensa toiveet viemällä liigamestaruuden kymmennen vuoden odotuksen jälkeen. Kermana kakulle tuli sitten vielä cupin ja U20:en mestaruudet, joten voidaan puhua aika täudellisestä kaudesta.\nKuluva kesä on mennyt sitten aika lailla pöpelikköön, sillä siirtomarkkinoilla jäi luu käteen, kun ykköstavoite Javier Aquino jäi saamatta. Ainoa merkittävämpi muutos onkin lainalaituri el Avión Calderónin lähtö seurasta. Tämä toki puree joukkuetta, mutta vielä pahempi takaisku koettiin Gold Cupin alla, kun ykköskärki Álan Pulido mursi käsivartensa. Vamma on ilmeisen paha, ja maajoukkuehyökkääjä saattaakin olla sivussa pelikentiltä jopa loka-marraskuun vaihteeseen asti. Tämä on kyllä paha menetys Vuohille, sillä joukkueen muu hyökkääjäkalusto on ollut toistaiseksi melko tuhnuista tasoa ja apua viimeistelytalkoissa tarvitaankin varmasti keskikentältä. Katseet kohdistuvat tällöin ennen kaikkea kvartettiin Rodolfo Pizarro-Isaac Brizuela-Orbelin Pineda-Eduardo López, joka osaakin kohtuudella verkon heiluttelun. Tästä huolimatta Rebaño uhkaa jäädä syksyn maalitaulukossa keskikastin joukkueiden tasolle. Toisena potentiaalisena heikkoutena voi mainita loukkaantumisherkkyyden, sillä sairastupa on ollut Almeydankin kaudella turhan täynnä.\nToki Vuohista vahvuuksiakin löytyy, sillä eihän se kannu olisi muuten keväällä irronnut. Manageri Almeyda kuuluu suurimpiin valtteihin, sillä argon kaudella joukkue on ottanut isoja harppauksia eteenpäin, mistä kertoo mm. liigamestaruus ja kolme cup-finaalia. Pelaajaryhmä taas kuuluu sarjan ehdottomaan kärkipäähän. Sen kovan ytimen muodostavat isolla rahalla ostetut meksikolaistähdet - tyyliin Pulido, Pizarro, Pineda - mutta seuran perusfilosofian mukaisesti avauksesta löytyy aina myös jokunen oma kasvatti. Näistä kiintoisimpia on taitava keskikenttäpelaaja "Chofis" López, joka löi itseään läpi viime kaudella ja odotankin hänen kasvattavan rooliaan Rebañon keskikentällä. Pelillisesti tämä konehuoneen porukkaa on ehkä joukkueen vahvin osa-alue ja sieltä löytyykin roppakaupalla luovuutta sekä hyökkysvoimaa. Ko. osasto on myös aika leveä, joten managerille riittää vaihtoehtoja kauden mittaan. Myös joukkueen alakerta on lukeutunut kolmena viime kautena sarjan pitävimpiin ja samaa voidaan odottaa nytkin.\nJos kokonaisuutta katsoo, niin ongelmia ja kysymysmerkkejä on sen verran, että aivan runkosarjan terävimmästä kärjestä joukkue ei välttämättä löydy. Manageri ja pelaajaryhmä - ilman Pulidoakin - ovat kuitenkin niin kovaa tasoa, että Liguillaan pitäisi olla suhteellisen hyvät saumat. Mestaruuden uusiminen onkin sitten toinen juttu; sehän on Meksikossa äärimmäisen vaikea temppu, jossa on lyhyiden turnausten aikana onnistunut vain pari jengiä.\nAvainpelaajat: Rodolfo Pizarro (kk, Mex A), Orbelin Pineda (kk, Mex A), Osvaldo Alanís (kp, Mex A), Jair Pereira (kp, Mex A), José Juan Vázquez (kk), (Álan Pulido, h, Mex A)\nVeikkaus: Pienoinen arpalappuhan tämä tietysti on loukkaantumisongelmineen ja campeonitiskin aina silloin tällöin iskee edellisen kauden mestareihin. Veikataan kuitenkin, että kisaa vahvasti playoffs-paikasta, runkosarjassa sijat 5-11. Mestaruuden uusiminen, ainakin ilman Pulidoa, on vaikeaa.\nClausura 2017: Runkosarjan 14.\nManageri: Javier Torrente (ARG, Ap. 2016-)\nTulleet: Ivan Piris (olp, par), Alvaro Ramos (h, chi), Miguel Herrera (kp), Maximiliano Cerratto (h, arg), Carlos Felipe Rodriguez (mv)\nLähteneet: Carlos Peña (kk, Mex A), Guillermo Cano (h, arg), Guillermo Burdisso (kp, arg, sairastupa)\nDeja vu-meininkiä Leónin leirissä, sillä León lymyili sarjan puoliväliin asti liigan kellarikerroksissa. Keväällä nähtiin taas loppukiri, mutta tällä kertaa se ei riittänyt playoffs-paikkaan. Paha pettymyshän tämä joukkueen materiaaliin nähden oli, mutta manageri Torrente sai kuitenkin jatkaa tehtävissän.\nParin heikomman kauden jälkeen argo-koutsi ja dirigat halusivat muokata joukkuetta hieman uuteen uskoon ja vaihtuvuus onkin ollut kohtuullista viidentoista mennessä suuntaan tai toiseen. Mitään järisyttäviä tasomuutoksia ei ole kuitenkaan tapahtunut, sillä lähtijöistä vaisuhkon kauden pelanneen lainamies Gullitin poistuminen on merkittävin, kun taas tulijat tuovat lähinnä leveyttä ryhmään. Kun joukkueen kova ydin vielä jatkaa, niin perusluokaltaan León onkin yhä hyvää Liguilla-tasoa. Hyökkäyspuoli lienee nytkin vahvinta osa-aluetta, sillä kippari Mauro Boselli kisannee jälleen vahvasti maalikuninkuudesta. Muut hyökkääjät ovat pienoisia arvoituksia, mutta kun keskikentältä tulee tukea Elias Hernándezin, "Rifle" Andraden sekä "Chapo" Montesin niin vastustajan verkkojen uskoisi heiluvan kohtuullisen vauhdikkaasti myös syksyllä. Vastaavasti puolustus on ollut jo pitkään jonkinlainen ongelma-alue La Fieralle ja ei tilanne kovin hyvältä näytä nytkään. Vaisuhkoon alakerta sai ksällä vielä takaiskun, kun avainkalustoon kuulunut Guillermo Burdisso joutui pitkälle sairaslomalle.\nAvainpelaajat: Mauro Boselli (h, arg), Elias Hernández (w, Mex A), Andres Andrade (kk, kol), Luis Montes (kk, Mex A), Alexander Mejía (kk, Kol A), Diego Novarretti (kp, arg)\nVeikkaus: Luokkansa mukaan pelatessaan palaa rytinällä mukaan playoffs-kuvioihin. Runkosarjassa sijat 6-10. Mestaruuteen en kuitenkaan jaksa uskoa, vaikka Liguillaan selviäisivätkin.\nClausura 2017: Liguillan 1. kierros (runkosarjan 5.)\nTulleet: Javier Cortés (kk/w), Brian Lozano (kk, uru)\nLähteneet: Mauricio Cuero (kk, kol)\nOnnistunut kausi myös Santokselta, sillä nuori joukkue oli käytännössä koko runkosarjan ajan playoffs-viivan paremmalla puolella ja kuittasikin sitten itselleen melko selkeästi jatkopaikan. Playoffseissa eväät eivät vielä riittäneet, mutta oppimisvaiheessahan tämä porukka vielä onkin. Suht hyvän menestyksen ohella ilahduttaa se, että Chepo ajoi suunnitelmien mukaisesti omia nuoria sisään ja pari näistä nousikin tärkeään rooliin joukkueessaan.\nKesän siirtomarkkinat menivät myös mukavasti, sillä lähtijät olivat lähinnä rivimiehiä, kun taas Pumasin avainkaartiin lukeutunut Javier Cortes tuo kaivattua kokemusta ryhmään. Lontoon olympiaporukkaan kuulunut ex-majumies muodostaakin Osvaldito Martinezin kanssa kovan kahden suunnan kaksikon keskikentän pohjalle. Puolustus on muutenkin melko hyvässä kuosissa vahvan topparipari Izquierdoz-Araujo sekä Meksikon maajoukkuekandeihin kuuluvan veskari Jonathan Orozcon ansiosta. Kun tähän yhdistää vielä näitä lupaavia junnuja, niin tämä osasto on riittävä Liguillaa ajatellen.\nHyökkäys taas ei ole ihan sitä liigan terävintä huippua, joskin kolmikosta Furch-Djaniny-Rodríguez kukin pystyy kyllä onnistuessaan nousemaan maalipörssin 10-15 joukkoon. Viimeistelyn tietty tylppyys näkyi viime kaudella mm. tasapeliherkkyytenä, sillä Laguneros pelasi keväällä varsin huikeasti 65 % matseistaan tasan :-). Samaa laulua on myös se, että vaarallinen pääpelaaja, kippari Izquierdoz oli "kaudella" 2016-17 joukkueensa toiseksi paras viimeistelijä kahdeksalla osumallaan.\nKokonaisuudessa voisi kuitenkin sanoa, että Santoksella pitäisi olla taas ihan realistiset saumat Fiesta Grandeen. Aika pahaa varjoa menestystoiveiden ylle heittää kuitenkin Euroopan siirtoikkuna, sillä liigan ykköstoppariksi valittua Araujoa ja Izquierdozia on viety erinäisissä huhuissa Vanhalle mantereelle. Jos nämä kaupat toteutuisivat, niin Chepo olisi kyllä melkoisessa liemessä, sillä ko. kaksikkoa on vaikea korvata.\nAvainpelaajat: Carlos Izquierdoz (kp,c, arg), Osvaldo Martínez (kk, par A), Nestor Araujo (kp, Mex A), Javier Cortes (kk) Jonathan Orozco (mv, Mex A)\nVeikkaus: Playoffs-paikan uusiminen on täysin mahdollista, mestaruus taitaa olla vielä tässä vaiheessa kehitysprosessia liikaa vaadittu. Runkosarjassa sijoille 6-12.\nSeuraa: Santos on ajanut tosiaan parin vuoden takaisia U20-mestareita mukavasti sisään, sillä viime kaudella avauksessa nähtiin säännöllisesti 3-4 omaa junnua. Näistä Walter Gael Sandoval nousi suurehkoon rooliin kisaten jopa, hyvänä keskittäjänä, syöttökunkun asemasta. Seuraan mielenkiinnolla laiturin suorituksia Aperturassa kuten myös Meksikon U20-maajoukkueen ykkössentterin Rodolfo Cisneroksen mahdollista läpimurtoa.\nClausura 2017: Runkosarjan 11.\nTulleet: Felipe Mora (h, chi), Édgar Méndez (w, spa), Jordan Silva (kp), Gerardo Flores (olp)\nLähteneet: Jorge Benítez (h, Par A), Joao Rojas (w, ecu), Richard Ruiz (kk), Francisco Rodriguez (kp)\nPaco Jémezin debyyttikausi meni pahasti poskelleen, sillä La Máquina pyöri koko kauden sarjan häntäpäässä ja vain pieni loppukiri pelasti seuran hieman siedettävämmälle sijoituksella. Joukkue on ollut nyt kolme vuotta putkeen Liguillan ulkopuolella, mikä on "Grandeksi" luokitellulle seuralle uskomaton suoritus. Tämän kylkiäisenä Cementeros on vajonnut alaspäin prossataulukossa ja joukkue onkin jo käytännössä mukana putoamistaistossa.\nEspanjalaiskoutsi sai hieman yllättäen jatkaa työssään ja hän on muokkaillut kesän aikana ryhmäänsä uuteen uskoon. Mitään huikeaa tasohyppyä ei porukassa ole tapahtunut, mutta hieman väljähtänyt hyökkäys vaikuttaisi saaneen lisäruutia. Mora kun tulitti La U:lle keväällä kolmetoista osumaa ja saman tahdin jatkuessa Cruz Azulin osakkeet kyllä nousevat Liga MX:ssä. Apua hyökkäykseen toki tarvittittaisiinkin, sillä viimeistely oli Clausurassa turhan paljon hyvän debyyttikauden vetäneen Ángel Menan varassa. Toinen tulokas Martin Cauteruccio taas oli paha pettymys, sillä uruguaylainen sai aikaiseksi vain yhden maalin. Mexico City on toki usein ympäristönä hankala matalammasta ilmanalasta tuleville pelaajille ja uskoisin, että Cautekin tuosta parantaa totuttelukautensa jälkeen. Jos/kun näin tapahtuu, niin Jémezillä on kyllä käytössään suht hyvä hyökkäyspään kolmikko, jonka avulla verkkojenkin pitäisi heilua kevättä tiheämpään tahtiin.\nJos taas kokonaisuutta katsoo, niin joukkueen voi luokitella nykyisellään lähinnä hyväksi keskikastin jengiksi. Kohtuullisen leveän pelaajararyhmän tason pitäisi kyllä sinällään riittää Liguilla-paikasta kisaamiseen, mutta sama tilannehan se on ollut menneinäkin vuosina, mutta niin vain joukkue onnistunut hommansa sössimään. Kärjen tehottomuuden ohella yksi suurimmista ongelmista on ollut ailahtelevaisuus pelien sisällä ja välillä ja tämä on osaltaan romahduttanut viime kausien playoffs-toiveita. Sama vika oli nähtävissä keväälläkin ja ainakin tämä taipumus Jemezin pitäisi pyrkiä kitkemään ryhmästään.\nCruz Azulista puhuttaessa esiin nousee myös aina se, että edellisestä liigamestaruudesta on jo kaksikymmentä vuotta, mikä on saanut pannan kiristämään sekä seurajohdon, että pelaajien päätä. Kadonnutta pyttyä on metsästetty kuin Graalin maljaa, mutta homma on kaatunut aina viimeistään kalkkiviivoilla. Tällä kaudella mestaruudesta lienee turha haaveilla, mutta paluu Liguillaan ja reipas pistepotti prossataulukkoa ajatellen olisivat sopia tavoitteita. Jos löytävät tasaisuuden ja maalinteko alkaa toimia paremmin, niin nämä tavoitteet ovat myös aivan realistisia saavuttaa.\nAvainpelaajat: José de Jesús Corona (mv, Mex A), Ángel Mena (h/w, Ecu A), Francisco Silva (kk, Chi A), Felipe Mora (h, chi), Gabriel Peñalba (arg, kk)\nVeikkaus: Kisaa tasollaan pelatessaan Liguillan parista viimeisestä paikasta, mutta tämän joukkueen tuntien uusi floppauskaan ei olisi maailman järisyttävin yllätys. Runkosarjassa tuollaiset 22-27 pinnaa, joilla löytyy sijoilta 6-13.\nClausura 2017: Runkosarjan 17.\nManageri: Juan Francisco Palencia (Ap. 2016-)\nTulleet: Mauro Formica (okk, arg), Joffre Guerron (h/w, ecu), Néstor Calderón (vkk), Rodrigo González (kp), David Cabrera (kk)\nLähteneet: Dario Veron (kp, par), Javier Cortés (kk), Matias Britos (h, uru), Alejandro Palacios (mv), Saul Berjon (kk, spa)\nKaksijakoinen Clausura Pumasilta, sillä joukkue oli pitkälle kevääseen asti playoffs-viivan yläpuolella, mutta loppukauden syöksykierre (yksi pinna kuudesta pelistä) sysäsi ryhmän sarjan jumbosijoille.Romahdusta selittää osaltaan pelaajaryhmän kapeus, sillä joukkueeseen iski loppukaudesta paha loukkaantumissuma ja penkiltä ei yksinkertaisesti löytynyt riittävän laadukkaita pelaajia Nicolas Castillon ja Pablo Barreran kaltaisten tähtien korvaajaksi. Myös hidas mutta kankea keskuspuolustus osoittautui ongelmaksi, sillä alakerran linjasta juostiin turhan helposti läpi ja tämän seurauksena oma pää soikin liian usein (1,77 maalia/peli).\nPaco on yrittänyt korjailla näitä puutteita, mutta ihan täysimääräisesti tässä ei olla onnistuttu. Avaus on kyllä edelleen hyvää Liguilla-tasoa, mutta turhan kapoiselta joukkue näyttää nytkin. Penkiltä löytyy toki nytkin iso liuta nälkäisiä ja näyttöhaluisia omia kasvatteja, mutta ainakaan keväällä näiden taso ei vielä riittänyt liigan kärkipäätä ajatellen. Myös polven ristisidevammasta toipuvalle Barreralle olisin kaivannut selkeää korvaajaa, mutta ainakaan vielä tällaista ei ole löytynyt.\nJoukkueen vahvinta osaa lienee tälläkin kerralla hyökkäysosasto, jossa ykköstykki Castillo kisaa terveenä pysyessään myös alkavan kauden maalikuninkuudesta. Britosin lähtö oli pettymys, mutta toisaalta uudet tulokkaat Formica ja Guerron ovat aiemmilla Meksikon kausillaan osoittautuneet päteviksi hyökkäyssuunnan pelaajiksi. Jälkimmäisen osalta tosin puolen vuoden mittainen pelitauko hieman epäilyttää, mutta kaipa ecuadorilainen on jossain seuraympyröissä kuitenkin treenaillut. Kun molemmilta laidoilta riittää myös palvelua, niin joukkueen viimeistelyvoiman uskoisi olevan varsin hyvää Liguilla-tasoa. Myös keskikentän pohja vaikuttaa varsin vankalta Cabreran ja Abrahamin ansiosta ja tämä kaksikko tarjonneekin hyvän kivijalan joukkueen pelaamiselle.\nHorjuvaan puolustukseen olisin sen sijaan kaivannut selkeästi enemmän vahvistuksia ja tämä osasto voi olla edelleenkin joukkueen akilleenkantapää. Kangistunut ikoni Veron nakattiin tosin (tylysti) sivuun, mutta mitään kovan luokan hankintoja alakertaan ei tehty. Ascenson lainastintiltä palaava González on toki lupaava kaveri (Mex ex U18 ja U20) ja varmasti paraguaylaista rivakampi jalalla, mutta ei tuo puolustuksen linja suurta luottamusta herätä. Myös raakile-koutsi Palencia on vielä pienoinen kysymysmerkki. Ainakin kausien 2016-17 playoffs-matseissa (liiga & Concachamps) näytti vähän siltä, ettei häneltä löytynyt keinoja homman kääntämiseksi ja aika passiivista toiminta sitten olikin. Vähän samoja elkeitä oli havaittavissa viime kevään syöksykierrepelien aikana.\nJonkinlainen uudelleenrakennusprojekti tässä näyttää myös olevan käynnissä, kun joukkue on ikärakenteeltaan aika nuori; esim. maksimissaan 23-vuotiaita pelaajia löytyy ryhmästä kolmetoista kappaletta. Ja kuten yllä todettiin, niin valtaosa näistä on omia canteranoja.\nAvainpelaajat: Nicolás Castillo (h, Chi A), Abraham (kk, spa), Gerardo Alcoba (kp, c, uru), Mauro Formica (okk, arg), Jeśus Gallardo (vkk, Mex A), David Cabrera (kk)\nVeikkaus: Jos välttää viime kauden loukkaantumissumat, niin avaus riittää kyllä hyvin playoffs-kisaan. Jos huono tuuri toistuu tällä saralla, niin uhkaa jämähtää taas runkosarjaan. Löytynee taulukosta jostain sijojen 7-13 haarukasta.\nClausura 2017: Liguillan 1. kierros (runkosarjan 6.)\nManageri: José Guadalupe Cruz (Cl. 2017-)\nTulleet: Milton Caraglio (h, arg)\nLähteneet: Martin Barragán (h, Mex A), Daniel Álvarez (w)\nVarsin pirteä kausi Ketuilta,jotka nousivat lopputalvesta playoffs-paikalle pitäen siitä kiinni runkosarjan päätökseen asti. Samalla irtosi pitkästä aikaa tiketti Fiesta Grandeen, jossa mestari-Chivas osoittautui kuitenkin liian kovaksi palaksi. Ison siivun kunniasta voi ottaa uusi manageri "Profe" Cruz, joka näytti jälleen, että hän pystyy repimään täydet tehot irti pikkuseurojen materiaalista. Myös hankinnat osuivat nappiin ja varsinkin Matias Alustiza osoittautui loistokaappauksesta. Pueblasta tullut Chavo tulitti myös uudessa seurassaan tasaiseen tahtiin maaleja osoittautuen näin ratkaisuksi seuraan kroonisluontoisiin viimeistelyongelmiin.\nRojinegros jatkaa Aperturassa pitkälti samalla kalustolla, joskin pari tärkeää runkomiestä lähtikin seurasta. Caraglion tulon myötä mitään isompaa tasoheittoa ei ole kuitenkaan tapahtunut ja hyökkäyksen voisikin katsoa olevan jopa astetta viimekeväistä terävämpi. Kookas argosentteri muodostaa Chavon kanssa hyvin toisiaan täydentävän kärkiparin ja kun palvelunkin pitäisi toimia taitavien laiturien ansiosta, niin kaksikolta voi odottaa hyvinkin kovaa 10-15 maalin kautta. Kun muukin avauskalusto on vähintäänkin kohtuullista playoffs-tasoa, niin Atlaksella on eväät sekaantua myös tälläkin kaudella Liguilla-taistoon. Tämä olisi tietysti suotavaakin, sillä Rojinegros on pahassa pulassa putoamistaulukossa, jossa vain pari pinnaa erottaa sen viimeisestä säilyjästä Veracruzista.\nJos taas uhkuvia hakee niin ongelmia voi olla luvassa poissaolosumien iskiessä. Toi Kettujenkin pelaajaryhmä kun voisi olla laadullisesti leveämpi. Atlaskin tosin kuuluu niihin porukoihin, jotka suosivat omia junnuja. Canteranoja tuossa Apertura-ryhmässä onkin melko paljon ja ainahan noista voi joku nousta isoon rooliin, jos tilaisuus tarjoutuu.\nAvainpelaajat: Matias Alustiza (h, arg), Milton Caraglio (h, arg), Rafael Márquez (kp/kk, Mex A), Luis Reyes (vlp/vkk, Mex A); José Madueña (okk/olp), Fidel Martínez (w/lh, Ecu A)\nVeikkaus: Tärkeimmän tavoitteen eli yli 20 pinnan rajan pitäisi kyllä rikkoutua tälläkin kaudella ja tämä helpottaa asemaa prossataulukossa. Jos välttää avainkaluston loukkaantumiset, niin pystyy kisaamaan jatkopaikasta myös syksyllä. Runkosrajassa sijat 7-14.\nClausura 2017: Liguillan välierät (runkosarjan 1.)\nManageri: Eduardo Coudet (Arg, Ap. 2017-)\nTulleet: Gustavo Bou (h, arg), Damian Musto (kk, arg), Alejandro Donatti (kp, arg), Matias Aguirregaray (lp, uru), Enzo Kalinski (kk, arg), Luis Angel Mendoza (kk/h), Antonio Rodríguez (mv)\nLähteneet: Aviles Hurtado (h, kol), Guido Rodríguez (kk, Arg A), Milton Caraglio (h, arg), Cesar Vargas (kp, Mex A), Juan Carlos Medina (kk), Luis Michel (mv)\nXolos voitti toistamiseen runkosarjan, mutta tälläkin kertaa pytty jäi haaveeksi Liguillassa. Uuteen kauteen joukkue lähtee melkoisen myllerryksen jälkeen, sillä manageri Piojo Herrera lähti Américaan ja myös 3-4 ehdotonta avainpelaajaa jätti seuran. Sarjaan parhaaksi puolustavaksi keskikenttämieheksi valitun Rodriguezin lähtö puree ikävästi Tijuanaa ja Hurtadon ja Caaglion myötä häipyi liki puolet viime kauden maaleista.\nUusi koutsi Coudet on pyrkinyt tilkitsemään aukkkoja hankkimalla kokeneita pelaajia lähinnä Etelä-Amerikasta ja esim. suht kovan maalintekijän maineessa olevan Boun sekä keskikentän pohjan Muston uskoisikin osaltaan näissä hommissa onnistuvan. Muutkin argotulokkaat ovat varmasti Coudetille tarkkoja täsmähankintoja, mutta epäilen silti, että sarjasijoitus valahtaa jonkun verran Herreran ajoista.\nSinällään tämän muukalaislegioonan - mm. kahdeksan argentiinalaista :-) - uskoisi pystyvän kisaamaan myös alkavalla kaudella viimeisistä jatkopaikoista. Yhteenhitsautumisen kanssa voi tietysti mennä jonkun verran aikaa ja myös meksikolaisten pelaajien vähäinen määrä voi aiheuttaa ongelmia 9+9 kokoonpanosäännön noudattamisessa. Varsinkin jos tähän kotimaan kalustoon ryhtyy kolisemaan loukkaantumisia.\nKohtuullisen vahvalta näyttävän materiaalin ohella vahvuuksiin voi lukea myös kotistadionin Estadio Calienten, joka on muovimattoineen edelleenkin yllättävän vaikea paikka monelle vierasjengille. Kyläilijät ovat tosin syksyllä melko kovaa luokkaa, joten pistepussi voi jäädä kotonakin hieman odotettua ohuemmaksi.\nAvainpelaajat: Gustavo Bou (h, arg), Ignacio Malcorra (kk, arg), Damian Musto (kk, arg), Juan Carlos Valenzuela (p), Henry Martin (h),\nVeikkaus: Sarjasijoitus heikkenee selkeästi ja joutuu tyytymään kisaan viimeisistä playoffs-paikoista. Jääminen Fiesta Granden ulkopuolelle ei olisi mikään järin suuri yllätys. Runkosarjassa sijoille 8-14.\n« Viimeksi muokattu: 20.07.2017 klo 08:19:32 kirjoittanut Chamagol »\nVastaus #1849 : 17.07.2017 klo 11:34:17\nvaraus ... käytännössä tähän ne joukkeet joiden suurin mielenkiinto on sarjapaikan säilyttämisessä.


ULKOMAAN KANSALAISTEN KORONAROKOTTANINEN - Клиника Medswiss\nMedSwiss -lääkärikeskuksissa suoritetaan ulkomaan kansalaisten Covid-19 -rokottaminen.\nRokotusta varten tarvitaan vain passi (SNILS -sosiaalivakuutustodistusta ei tarvita)!\nRokotuksessa käytetään Sputnik Lite -rokotetta. Ennakkoilmoittautuminen puh. +7 (812) 318-03-03.\nRokotuksen jälkeen ulkomaalaisille annetaan rokotustodistus/ sertifikaatti (qr -koodia ei anneta).\nRokotus tehdään henkilöille, jotka eivät ole sairastuneet COVID-19-tautiin ja joita ei ole aiemmin rokotettu.\nUudelleenrokotus suoritetaan 6 kuukauden kuluttua sairauden jälkeen tai 6 kuukauden kuluttua COVID-19* ensimmäisen rokotuksen jälkeen.\nSputnik Lite -rokotus on yksivaiheinen (rokotteen kerta -annos).\nRokotusmenettely on seuraava:\nRokotusta edeltävä lääkärintarkastus\nPuolen tunnin tarkkailu lääkärikeskuksessa\nSaatujen tietojen perusteella terapeutti määrittelee onko olemassa vasta-aiheet rokottamiselle. Lääkäri kertoo sinulle mahdollisista reaktioista rokotukseen.\nRokotuksen vasta-aiheisiin kuuluvat:\nYliherkkyys jollekin rokotteen komponentille tai rokotteelle, joka sisältää vastaavalaisia komponentteja;\nvakavat allergiset reaktiot anamneesissa;\nakuuttien tartunta- tai ei-tartuntatautien, kroonisten sairauksien pahenemisen tapauksessa rokotus suoritetaan toipumisen tai remission 2-4 viikon jälkeen. Lievän ARVIn, maha -suolikanavan akuuttien tartuntatautien tapauksessa rokotus suoritetaan, kun lämpötila on normalisoitunut;\nalle 18 -vuotiaat (koska tieto tehokkuudesta ja turvallisuudesta puuttuu).\nKäyttäminen iäkkäille asiakkaille.\nSuositellaan käyttää aikuisille 18…60 vuotiaille.\n*On otettava huomioon, että kansainvälisten ja venäläisten tutkimusten mukaan henkilöillä, jotka ovat sairastaneet taudin ja/tai saaneet rokotuksen vakaa immuunivaste kestää keskimäärin jopa 6 kuukautta ja se häviää 9-12 kuukauden kuluttua.\nUlkomaan kansalaisten koronarokottaminen toteutetaan Sputnik Lite -rokotteella, joka on venäläisen Sputnik V -rokotteen kevyt versio, se ei vaadi toista annosta. Rokote on Kansallisen epidemiologian ja mikrobiologian tutkimuskeskuksen N.F. Gamalein kehittämä. Venäjän terveysministeriö rekisteröi Sputnik Lite -koronavirusrokotteen 29. maaliskuuta 2021.\nRokote on saatu biotekniikalla, jossa ei käytetä ihmisille patogeenistä SARS-CoV-2-virusta. Rokotevalmiste sisältää rekombinanttisen adenovirusvektorin, joka perustuu ihmisen adenoviruksen serotyyppiin 26 ja joka kantaa SARS-CoV-2 -viruksen S -proteiinin geenin.\nAlustava ilmoittautuminen puh. +7 (812) 318-03-03.


6 salaperäistä yrttiä, jotka elvyttävät silmiesi näön | Reef Recovery\nSilmänhoitovinkit Tohtori Mandeep Singh Basu\nMe kaikki tiedämme, että ollaksemme varakkaita & viisaita meidän on oltava terveitä hinnalla millä hyvänsä. Erityisesti kun se tulee silmien terveyteen, meidän pitäisi olla hyvin varovaisia. Muiden lääkkeiden ohella on todella tärkeää käyttää luonnonvaroja terveytemme parantamiseksi ja hoitamiseksi. Auttaaksemme sinua, olemme koonneet listan 6 salaperäisestä yrtistä, jotka elvyttävät silmänäköäsi.\nNäkö on yksi arvostetuimmista aisteistamme. Katselemme lumen peittämiä vuoria, nopeasti virtaavaa jokea, rehevän vihreää ruohoa, täydessä kukassa olevia kukkia, vanhoja valtavia puita, ja on vain järkevää pitää silmämme terveinä. Nämä ovat ihmiskunnan siunauksia. Me luemme, arvostamme taidetta ja tarkkailemme luontoa tämän Jumalan lahjan avulla.\nVuosisatojen ajan ihmiset ovat käyttäneet yrttejä erilaisten silmäsairauksien hoitoon aina silmien rasituksesta glaukoomaan. Sillä, mitä syöt, on valtava vaikutus silmiesi terveyteen, ja näköongelmiin voidaan usein puuttua antamalla elimistölle sitä, mitä se tarvitsee.\nPääosin kasvipohjainen ruokavalio, joka tarjoaa runsaasti vitamiineja, kivennäisaineita ja karotenoideja, on ensimmäinen askel näön ylläpitämisessä ja palauttamisessa. Kun tämä on kunnossa, seuraava vaihe on lisätä yrttejä ja lääkkeitä, jotka tukevat ja parantavat silmiä.\nTässä on luettelo 6 mystisestä yrtistä, jotka elvyttävät näkökykyäsi ja pitävät silmäsi terveinä.\nTämä suosittu yrtti on tunnettu siitä, että se edistää silmien verenkiertoa. Ginkgosta saadut uutteet parantavat näköä glaukoomaa sairastavilla. Se on myös antioksidantti ja suojaa hermosoluja, myös silmän hermosoluja.\nNimensä mukaisesti tätä yrttiä käytetään silmäsairauksien hoitoon. Useimmat ayurvediset silmätipat on valmistettu tästä yrtistä. Tämä yrtti auttaa ihmisiä toipumaan silmäallergioista. Lisäksi se alentaa verensokeria ja ehkäisee silmien diabeettista retinopatiaa.\nSe sisältää runsaasti bioflavonoidia, joka nopeuttaa silmien sauvojen käyttämän violetin pigmentin, rodopsiinin, uusiutumista. Mustikat sisältävät antosyanosideja, kasvipigmenttejä, jotka toimivat antioksidantteina eli aineina, jotka auttavat ehkäisemään ja korjaamaan soluvaurioita ja jotka voivat ehkäistä harmaakaihia tai auttaa verkkokalvon vaurioiden hoidossa. Se sisältää flavonoideja, jotka auttavat vähentämään silmien tulehduksia ja bakteeritulehduksia.\nSe on supistava ja antibakteerinen silmänympärysvesi, joka vähentää nopeasti punoitusta ja tulehdusta. Goldenseal sisältää berberiiniä, yhdistettä, joka saattaa auttaa torjumaan lieviä silmätulehduksia, kuten sidekalvotulehdusta.\nTämän yrtin uutos auttaa vahvistamaan immuunijärjestelmää, myös se auttaa parantamaan näkökykyä, koska se parantaa verenkiertoa. Parantunut verenkierto tarkoittaa, että harmaakaihin mahdollisuus on pienempi. Viinirypäleen siemenuute auttaa myös vahvistamaan verkkokalvoasi.\nNämä yrtit voivat olla mahdollinen ratkaisu kaikkiin silmäongelmiin. Käytä äiti maan tarjoamia luonnonvaroja. Ne ovat luonnollisia parantajia ja siunaavat sinua terveillä silmillä.\nUseimmat näköongelmat eivät kehity yhdessä yössä, ja on epätodennäköistä, että tällaisia ongelmia voidaan korjata yhdessä yössä. Saatat tarvita hieman kärsivällisyyttä. Yrtit ovat luonnollisia parantajia, ja aiheutetun haavan paraneminen saattaa viedä aikaa. Yrtit voivat hoitaa kaikkia silmäongelmia silmien ärsytyksestä harmaakaihiin.\nBy admin 29 marraskuun, 2021 Comment on Silmänhoitovinkit Tohtori Mandeep Singh Basu\nGuatemalan juhlapyhät ja festivaalit


Helpoin tapa asentaa fedoraan nvidian ajuri? opengl ja OpenCL tuki tulee samalla? - Fedora - Suomi24 Keskustelut\nHelpoin tapa asentaa fedoraan nvidian ajuri? opengl ja OpenCL tuki tulee samalla?\nFedora asennettu kokeeksi. Nvidia näköjään hankalampi kuin Ubntussa. Opengl ja OpenCL tuki tulee samalla kun asentaa ajurin. On tässä Ubuntuun tottuneella oppimista.\nYleensä kaikki uusi vaatii opettelemista.\nOlisko tuo vetora kokeelemise arvoone?\nEi taida olla tuollaisilla taidoilla.\nAivan 1:1 samalla tavalla kuin windowsissa, eli:\n1) Lataat ajurit NVIDIAn sivuilta ihan samalla tavalla kuin windowsiin, eli valitsemalla käyttöjärjestlmksi Linux\n2) Valitset oikean version, joka kannattaa ensin tarkistaa sivulta:\n3) muistat laittaa chmod +x ladattuun tiedostoon\n4) ajat sen sitten vaan esim. komennolla:\nAsennus hyvin mahdollisesti ei mene läpi ensimmäisellä kerralla koska Fedoran asennutavastasi riippuen todennäköisesti puuttuu joitain kirjastoja ja kernel-moduulit, jotka pitää ensin asentaa, mutta se lokitiedosto kertoo että mitä puuttuu ja pitää asentaa.\nOn se vaikea tuommoinen linuks.\n"Lataat ajurit NVIDIAn sivuilta ihan samalla tavalla kuin windowsiin"\nHöpötät kun et tiedä. Windowsissa alapalkissa NVIDIA-kuvakkeen päälle tulee huutomerkki kun uusi ajuri on ilmestynyt. Pari klikkausta niin ajuri asentuu taustalla eikä tarvitse edes uudelleenkäynnistystä. Eikä mitään 1970-luvun komentorivi hässäköitä niin kuin linuksissa.\nNo kuule kyllä vain tiedän kun käytän Fedoraa!\nJa jos ajureita ei ole lainkaan asennettu kertaakaan, niin ei siinä kuule mitään kuvakkeita ja huutomerkkejä ole! Ensiasennus vaatii aina sen että itse haetaan ajurit netistä ensin.\nJossain valmistietokonepaketissa tosin voi olla kaikki valmiina, mutta minä olen kasannut kaikki koneeni itse, joten tiedän tasan tarkkaan että aina ensimmäisellä kerralla pitää kaikki hakea netistä itse ensin, jonka jälkeen vasta voi olla jotain kuvakkeita ja huutomerkkejä.\nJa tässä oli juuri nimenomaisesti kysymys ajureiden ensiasennuksesta, eikä PÄIVITYKSESTÄ.\nNiin, siis juuri näin windowsissa, mutta AP kysyi ohjeita Fedoraan, joka on Linux.\nMeneppäs nyt siitä takaisin peruskoulun ala-asteelle että opit lukemaan joskus. Hei Hei.\nSe onkin vähän viisaampien käyttöön!


LPG-kuntoutus nopeuttaa leikkauksista toipumista - Suomen Kuntoutusyrittäjät ry\ntammikuu 2, 2020 |\nLPG-kuntoutus nopeuttaa leikkauksista toipumista\nAlaset Import Oy\nLPG Active Life -kuntoutuskonsepti nopeuttaa merkittävästi potilaan toipumista leikkauksesta. Se vähentää kipuja ja palauttaa potilaalle mahdollisimman hyvän toimintakyvyn.\nAlaset Importin toimitusjohtaja ja fysioterapeutti Raimo Alasta huolestuttaa, että tuki- ja liikuntaelinleikkauksista toipuvat potilaat jäävät liian usein ilman vaativaa lääkinnällistä kuntoutusta. Kuntoutus optimoi ortopedin käden jäljen.\n–Leikkaus poistaa toimintakykyä heikentävän vian, mutta ilman kuntoutusta toipuminen viivästyy, eikä tavoiteltua lopputulosta välttämättä saavuteta. Jos potilaalla havaitaan 2-3 kuukauden kuluttua lääkärikontrollin yhteydessä haitta, liikkuvuus on heikentynyt, arpikudosta ja kiinnikkeitä muodostunut, ollaan pahasti myöhässä.\nSuosittelemme kuntoutusta ennen leikkausta jolla taataan parempi aineenvaihdunta,kivun vähentyminen ja liikuvuuden lisääntyminen. Jossain tapauksissa vamma voi parantua pelkällä kuntoutuksella, eikä leikkausta tarvita lainkaan. Leikkauksen jälkeinen, 1–60 päivän kuntoutusjakso on mahdollista aloittaa leikkausta seuraavana päivänä. Arpea ympäröivä kudos välttyy turvotukselta ja tulehdukselta ja itse arven hoito voidaan aloittaa aikasessa vaiheessa. Tarvitaan aktiivinen kuntoutusjakso, jotta potilaan toimintakyky palautuu mahdollisimman pian.\n– Kuntoutuksella optimoidaan leikkaustulokset, nopeutetaan potilaan toipumista ja vältytään pitkältä sairaslomalta. Töihin paluu voi hyvinkin nopeutua yli kuukaudella. Tämä on työnantajan kannaltakin merkittävä asia, kun yhden sairauspoissaolopäivän hinta on satoja euroja. Kuntoutuksen kustannukset LPG active life konseptilla ovat enimmilläänkin alle 2000 euroa, Alanen sanoo.\nMenetelmä yhdistää LPG-hoidon ja aktiivisen kuntoutuksen\nLPG Active Life -menetelmä on kehitetty Ranskassa ortopedien ja kuntoutusalan ammattilaisten yhteistyönä. Menetelmä yhdistää vuosikymmenien ajan käytetyt LPG-hoidon ja Huber-laitteella tehtävän aktiivisen kuntoutuksen. Active life konseptissa on valmiit hoito-ohjeet ennen leikkausta 60-10pv ja leikkauksen jälkeen 1-60pv.\nCellu M6 -laite stimuloi mekaanisesti hoidettavaa kudosta ja tehostaa aineenvaihduntaa. Hoito vähentää potilaan oireita, kipua ja jäykkyyttä ennen leikkausta. Leikkauksen jälkeen se nopeuttaa haavan ja arpikudoksen paranemista,ehkäisee kiinnikkeiden syntymisen, vähentää kudoksen turvotusta ja palauttaa leikatun alueen toiminnallisen kapasiteetin. Alasen mukaan LPG-hoidon toimivuus on todistettu 145 tieteellisessä tutkimuksessa.\nHoitojakson aikana aktiivista kuntoutusta lisätään asteittain Huberin avulla. Treeni parantaa potilaan proprioseptiikkaa, tasapainoa, lihasvoimaa ja liikkuvuutta. Huberilla voidaan myös arvioida potilaan toiminnallisuutta, liikkuvuutta, kävelyä, koordinaatiota, tasapainoa, voimaa sekä keskivartalon stabiliteettia.\n– Fysioterapiayrityksemme on käyttänyt LPG-hoitoa yli 22 vuoden ajan ja Huber-kuntoutuslaitetta yli 16 vuotta. Positiivisten kokemusten rohkaisemina päätimme aloittaa lääkinnällisten laitteiden maahantuonnin v.2005, Alanen kertoo.\nBack to Active Life -kuntoutusta tarjoavat fysioterapiayritykset\nTeppanan Fysikaalinen Hoitolaitos, Kajaani\nKoemme, Ulvila ja Vuokatti\nFysioterapia Alanen, Pietarsaari\nFysios Pikku Huopalahti, Helsinki


VÄHEMMÄN ON ENEMMÄN – LOVING BY JENNI EVELIINA\nLIFESTYLE – TRAVEL – INTERIOR\nJanuary 6, 2019 February 20, 2019 by Loving by Jenni\nHeipsan! Tammikuu on luonnollisesti lupausten lunastamisen ja elämäntapamuutosten aikaa. Itsellänikin vuodenvaihde tietää aina tilinpäätöstä edellisestä vuodesta ja on siis huikeaa itsereflektoinnin aikaa. Niin kuin viimeksi kirjoitin, niin aion pistää enemmän tarkkuutta terveyteen ja hyvinvointiin.\nKävin viime viikolla kehonkoostumusmittauksessa. Halusin tietää millainen lihas, -rasva% ja -nestetasapaino tällä hetkellä kropassani vallitsee. Painonhan näkee puntarilla ja sentit voi mitata mittanauhalla, mutta nyt oli syytä katsoa tilannetta tarkemmin. Ja hyvä että kävin. Perustilanne kunnossa, kaikki lukemat ns. “vihreällä”, mutta rasva% oli lähtenyt nousuun sitten viime mittauksen. Edellisestä mittauksesta on aikaa jo ainakin pari vuotta. Lihasta kropassani oli noin 48 kg, joten “kropan kiristelyä” täytyy tehdä maltillisesti ja pitkäjänteisesti, jottei tingitä lihaksesta vaan rasvasta.\nPeruspilarit ja liikuntatottumukset on kohdallaan, mutta ne asiat mihin kiinnitän jatkossa enemmän huomiota:\nSyön vähemmän ulkona. Olen käynyt suht usein syömässä ulkona, etenkin lounaalla. Eli useammin eväitä töihin! Lounaspaikoissa, vaikka söisikin oikean lautasmallin mukaan, on todennäköisesti enemmän piilokaloreita ja lisäaineita ruoassa. Itse tehty ruoka takaa sen että tietää mitä oikeasti nauttii.\nAlkoholin käytön minimointi. Viikonlopun kunniaksi on ollut ihana nauttia seurassa lasillinen viiniä hyvän ruoan kanssa. Sillä on kuitenkin suuri vaikutus stressaavasta arjesta palautumiseen ja unen laatuun. Joten jatkossa kerran kk, lasillinen tai kaksi on ihan fine.\nSokerin vähentäminen. Viikonlopun karkkiöverit pois. Arki meillä on sujunut aina hyvin, ilman karkkia tai sen kummemmin herkkuja. Kuitenkin raskas työviikko on palkittu usein perjantain kauppareissulla isolla irttaripussilla. Herkuttelu ei kuitenkaan mene kokonaan jäihin, vaan kohtuus mukaan ja palautellaan mieleen hyviä respetejä herkutteluun, kuten esim. tämä rahkapannari.\nEnemmän kasviksia ja kasvisruokaa. Vähennämme entisestään punaisenlihan syöntiä ja lisäämme kasvisten määrää lautasella.\nRiittävä yöuni. Maltetaan käydä riittävän aikaisin nukkumaan, jotta tulisi nukuttua joka yö 7-8 tuntia.\nSäännöllisempi liikunta lapsiviikoilla. Kun meillä on lapset niin omat liikunnat ovat jääneet viikonlopulle tai ihan minimiin ja viikko vierähtää helposti lasten harrastuskuskauksissa. Se vaatii vain vähän lisää suunnittelua jotta saadaan pari liikuntakertaa mahdutettua arkeen myös meille aikuisille.\nJoten näillä perusjutuilla, pienillä päivittäisillä ruokavalion korjausliikkeillä, säännöllisen liikunnan ja hyötyliikunnan lisäämisellä olisi tavoitteena tiristää vähän rasvaa ja muutama kilo kesään mennessä.\nKirjoita sähköpostiosoite jolla tilaat itsellesi ilmoitukset blogin uusista kirjoituksista.\nAJATUKSIA HYVINVOINTI KOTI leivonta LIFESTYLE LOMA Luonto MATKUSTAMINEN PIHA Pyhätunturi RUOKA SISUSTUS TERVEYS TYÖ VAPAA-AIKA\nNyt siitä ruskeasta nahkasohvasta\n🌅 #auringonlasku #sunset\nMökkikesä 🥂💛 #prosecco #serranonperhe #mökkielämää\nHyvää äitienpäivää 🌸 #mothersday #flowers\nHauskaa Vappua 🎈 #vappubrunssi\nViikonloppuna saadulla aurinkoenergialla jaksaa taas ☀👒 #lifeisgood #sunlight\nMökkeilykausi startattiin viime viikonloppuna 😻 Pilkkimään uskalsi vielä, kun jää oli niin paksua laiturin päässä 🐟 #myboys 💙#cottagelife #pääsiäisloma\nMaanantain rapputreeni hyvässä säässä ja seurassa 😎 @saharinen_11 @severisaharinen #hyppyrimäet #lahti #rapputreeni\nKuukauden päästä taas näihin maisemiin ..🌴☀🥤 #holidaycoming #tbthursday\nSunday mood ▪ ylisuuri villapaita, sohva ja elokuva 👌🏽 #mykindofsunday #lepopäivä\nKiitos Kuusamo 🙋🏻♀Täydellinen yhdistelmä töitä ja vapaa-ajan aktiviteetteja kauniissa ympäristössä. Nyt laitetaan sukset naulaan tältä talvelta 😊 #skiing #kuusamo #businesstrip #kausiohi #kevät #latuselfie\n9-vuotiasta Severi synttärisankaria juhlittiin tänään ❤🎈🎉 #birthdayboy\nTalvilomapäivää on vietetty flunssaa häätäen 👊🏼 #marimekko #greentea


Maun blogi: ... se iskee takavasemmalta\nMeinaan kersan alopecia, joka on ollut hiljaa pidemmän aikaa. Ensin lähti toisesta silmästä puolet ripsistä - tässä vaiheessa en sanonut a-sanaa neidille - mutta nyt löytyi kalju läiskä takaraivolta.\nEikse vois hävitä, kadota ja lakata vaivaamasta? Mä olen vakaasti sitä mieltä, että se EI vahvista, ja koko sanonta "mikä ei tapa, se vahvistaa" on perseestä.\nMää kirjaan näitä tähän blogiin sillä mielellä, että jos joku joskus kaipaa kuvausta siitä, miten usein riesa iskee. niin ehkä tästäkin voi saada jonkun käsitykse. Mä olisin halunnut 4v sitten lukea sellasta. Ainoat mitä löysin oli kuvauksia todella rajuista tapauksista, ja niistä tuli vaan sellanen olo että ei tässä saa valittaa. Vaikka jokaselle se oma tapaus on tärkeä, ja mun neidille se läiskä (joka ei näy pehkon alta) on katkera paikka. (Ripsistä nyt puhumattakaan.)\nposted by Mari at 2:39 ip.\nSanonnasta tasan tarkkaan samaa mieltä. Ja nuorelle ulkonäkö on kamalan tärkeä, mulla sentään vaan ollut järkkyhuono iho (mutta ei aknea, eli ei apua lääkäristä) ja sopivasti läskiä koko ikäni. Nykyisin sillä ei enää ole mitään väliä (paitsi kun lääkäri haukkuu, masentaa), mutta silloin aikoinaan se oli maailman kaatava juttu.\nTyttärelläni (-99) on sama vaiva, tosin hiljaisena ollut nyt pari vuotta. Aiemmin läiskiä tuli hiuspohjaan ja joka kerta se surun toi mukanaan. Hiukset ovat kuitenkin nii-iin tärkeä juttu tytöille. Tsemppiä! Sposti löytyy blogistani, jos haluat aiheesta jutella.\nSoo soo. Ei saa houkutella majacraftin puisilla rullilla. Ei ole rahaa ja töissäkin taas vähän ruttuja.


Tuohikontti: Mustikkapiirakkaa, mansikkakakkua...\nTänä kesänä en ole juurikaan leiponut. Jospa innostus heräisi taas viilenevien ilmojen myötä. Tämän pyhäpiirakan tein kuitenkin ensimmäisistä lähimetsästä löytyneistä kypsistä mustikoista. Lapset kävivät ne isänsä kanssa piirakkaa varten poimimassa. Ohje on vanha ja tuttu, jota lapsuudenkodissakin paljon leivottiin marjalajia vaihdellen. Aina se maistuu yhtä hyvälle.\npaistetaan 200 astessa kypsäksi (ehkä 20-30 minuuttia...)\nOmalta pieneltä mansikkamaalta saatiin tänä kesänä jo vähän satoakin. Parhaimpina päivinä marjoja tuli jo kaksi litraa. Ja eihän kesä ole kesä, jos ei edes yhtä mansikkakakkua leivo. Meidän perheessä ei kukaan välitä perinteisestä mansikkakermakakusta. Mutta tämä kakku maistuu hyvältä aina vaan. Ohjeen olen tainnut joskus anopilta napata. Se on helppo tehdä myös gluteenittomana. Tätä leivoin, kun Kehrä kävi kylässä miehensä ja parin lapsensa kanssa.\nKananmuna ja sokeri vatkataan vaahdoksi, lisätään joukkoon sula voi, johon on lisätty kaurahiutaleet. Lopuksi lisätään vehnäjauhot ja leivinjauhe. Taikina levitetään pellille kulmittain kahdeksi ympyräksi tai vaihtoehtoisesti suorakaiteen muotoisiksi levyiksi. Kuvassa olevaan yksilöön tein taikinaan 1,5-kertaisena ja tein siitä kolme suunnilleen samankokoista levyä (yhden levyistä siis paistoin erikseen). Paistetaan 175 asteessa.\nVäliin ja/tai päälle mansikkalohkoja ja kermaa. Joskus olen laittanut vähän suklaata tai kinuskikastikettakin ja esim. Daim-rakeet sopivat joukkoon hyvin. Herkullista!\nLähettänyt Kreeta klo 11.15\nAnna 6. elokuuta 2011 klo 16.04\nMeillä on mustikat poimimatta ja saa nähdä jääkö myös. Mukava niitä ois vaan saada pakkaseen. Sulla on aina kivasti koristeltu nuo kakut:)\nmaria 6. elokuuta 2011 klo 18.43\nIhanan näköistä mansikkakakkua! Mansikkakakut on kesän parhaita juttuja, aina yhtä ihania.\nJa hauska tuo pyhäpiirakan ohje. Meillä tuota samaa on syöty Mamman marjapiirakan nimellä. Jokin aika sitten tuosta ohjeesta oli Hesarissa juttu: se on oikein maankuulu ja perinteikäs piirakka.\nkehrä 8. elokuuta 2011 klo 9.12\nMansikkakakku oli täydellistä, Kiitos! :)\nAnonyymi 8. elokuuta 2011 klo 14.54\nHeippa. tutunkuuloinen mustikkapiirakanohje. Aj aina yhtä hyvää. Täytteeseen ei kait tule leivinjauhetta. Olisko vaniljasokeri sen tilalla parempi?\nKreeta 8. elokuuta 2011 klo 19.51\nOops, korjasin ohjeen. Kiitos huomautuksesta!\nHannele 14. elokuuta 2011 klo 18.43\nKesällä ei tosiaan tuu leivottua kuin pakolliset ja nekin helpoimman kaavan mukaan yleensä :) Syksyn tullen on paljon mukavampi taas leipoa!


Monta mielenkiinnonkohdetta – onko sinussa multipotentiaalia?\n26o helmi 2019\nPäivitetty: 20o maalis 2019\nLuin Hesarista jutun miehestä, joka ei lukioikäisenä tiennyt mitä hän haluaisi tehdä isona ja minkä urapolun hän valitsisi. Varsinkin, kun intohimon kohteita oli useampia ja kutsumusta yhdelle alalle ei löytynyt. Moni kannustaa löytämään sen oman jutun, mutta mitä jos haluaakin löytää ne omat jutut?\nOnkohan kukaan välttynyt elämässä kysymykseltä mikä sinusta tulee isona? Toisille siihen vastaaminen on helppoa ja toisille... no vaikeampaa. Ei sen takia etteikö mikään kiinnostaisi, vaan sen takia, että monikin asia saattaa kiinnostaa.\nMoni ammatti vaatii vuosien opiskelua, mutta mitä jos kiinnostus lopahtaa ja jokin muu asia alkaa innostaa enemmän? Meneekö työn tai harrastuksen vaihtuessa siihen käytetty aika ja työ sitten ihan hukkaan?\nLuettuani Hesarin jutun Liikaa vaihtoehtoja ymmärsin, että omaa polkua on ollut vaikea löytää, koska niin moni asia kiinnostaa, mutta on myös mietittävä mihin sijoittaa aikansa ja rahansa.\nAjatus sitoutumisesta yhteen ammattiin tai työhön ei kuulosta kuitenkaan omalta jutulta. Vuosien kokemuksella kertynyt asiantuntijuus on toki hyvä ja arvostettu piirre, mutta niin on myös kyky innostua helposti erilaisista asioista, oppia uutta tietoa ja soveltaa sitä vanhaan.\nMielestäni tämä ei päde pelkästään urapolun valintaan, vaan myös harrastuksiin. Joku haluaa keskittyä pelkästään yhteen lajiin ja saavuttaa siinä huipun, mutta yhtä hyvin voi olla kiinnostunut useammasta asiasta, joille haluaa antaa tasapuolisesti aikaa ja niillä voi olla hyvinkin erilaisia tavoitteita itsensä kehittämisen kannalta.\nKun samoilen metsässä, käyn tanssimassa, luen kirjoja tai kirjoitan blogia, niistä jokaisella on itselleni erilainen merkitys, enkä luopuisi yhdestä tehdäkseni toista enemmän. Toisaalta harrastuksia voisi myös yhdistää.\nHesarin artikkelissa törmäsin myös itselleni uuteen termiin, multipotentialite, suomeksi multipotentiaali tai multimahdollisuus. Käsitteen on kehittänyt yrittäjä, taiteilija, luova johtaja Emilie Wapnick, jonka TED-talkin aiheesta voit kuunnella tästä.\nMillainen on sitten multipotentiaalinen ihminen?\nHänellä on monia kiinnostuksenkohteita ja luovia harrastuksia. Kun jokin asia alkaa kiinnostaa, multipotentiaali on valmis etsimään kaiken tiedon aiheesta ja sisäistää nopeasti uutta tietoa vahvan kiinnostuksen vuoksi. Hän innostuu asioista nopeasti, mutta siirtyy kiinnostuksenkohteissa eteenpäin, kun aihe alkaa kyllästyttää.\nVoisi ehkä ajatella, että ihmisen aika menee hukkaan, kun työ, harrastukset tai kiinnostukset vaihtuvat usein. Multipotentiaali ei niinkään tavoittele välttämättä asiantuntijuutta, vaan hän nappaa tiedon, jonka tarvitsee ja siirtyy sen jälkeen eteenpäin.\nOikeastaan multipotentiaalin ei kannata tuhlata aikaa miettimällä sitä, mihin pitäisi erikoistua loppuiäkseen, vaan energia kannattaa käyttää kaikkeen siihen, mitä haluaa tehdä.\nLöydän näitä piirteitä itsestäni paljon. Valitsin aikoinani lukion, koska halusin pelata aikaa löytääkseni sen oman juttuni. Opiskeluaikana itseäni kiinnostivat kuvataide, psykologia ja historia ja kaikki villeimmätkin urahaaveeni pohjautuivat näihin aineisiin ja kiinnostuksiin. Olen mm. haaveillut olevani kuvataiteilija, muotoilija, psykologi, mentaalivalmentaja, luovuusvalmentaja, kuvataideterapeutti, arkeologi, museo-opas ja aivotutkija.\nNo, muotoilija minusta sitten tuli, mutta vasta opiskelun loppupuolella löysin sen, mikä itseäni muotoilussa kiinnosti. Syntyi ajatus web-suunnittelusta ja verkkotuotannosta. Koska en kuitenkaan löytänyt töitä, jätin ajatuksen yrittäjyydestä kytemään ja aloin opiskella luontomatkailun ohjelmapalvelutuottajaksi, koska halusin luontomatkailusta itselleni ammatin.\nJouduin kuitenkin keskeyttämään opintoni ja sen jälkeen olinkin yrittäjäkoulutuksessa opiskelemassa itselleni yrittäjän ammattitutkintoa, jotta voisin yrittäjänä tehdä esim. verkkotuotantoa. Mutta toisaalta, miksi taas pitäisi tehdä vain yhtä asiaa?\nOlen huomannut multipotentiaaliset piirteet myös bloggaamisessa. Sisällöntuotannossa yhdistyy luovuus, ideointi, editointi, kirjoittaminen, valokuvaaminen, visuaalisuus ja yleissivistys.\nYleensä blogeillakin on oma niche tai aihealue, mutta itse haluan jakaa inspiraatiota kaikesta kiinnostavasta, kuten matkailusta, säästämisestä, ekologisuudesta, itsensä kehittämisestä ja luovuudesta. En osaa lokeroida itseäni enää johonkin tiettyyn kategoriaan. Pääasia on, että saa olla luova.\nEn siis vielä 25-vuotiaana tiedä mikä minusta tulee isona. Mietin mieluummin, mitä teen nyt ja mitä sitten seuraavaksi. Hienojen psykologisten määritelmien mukaan taidan olla elämyshakuinen erityisherkkä-introvertti-multipotentiaali. Pidän itsenäisestä ja osa-aikaisesta siivoustyöstäni ja kaupallisista blogiyhteistöistä ja sisällöntuotannosta. Samalla luovan alan (verkkotuotannon) yrittäjyys kytee edelleen takaraivossani, mutta haaveilen myös Metsämieli -ohjaajakurssista ja luonnonläheisestä työstä.\nVaikka olen pomppinut polulta toiselle, ajattelen, että jokaiselta polulta on löytynyt jotain uutta osaamista, jota voin hyödyntää jatkossa. Ehkä joku päivä löydän tavan yhdistää osaamiseni ja kiinnostukseni jonkinlaiseksi kokonaisuudeksi. Mun jutuksi.\nSen sijaan, että aina kysyttäisiin mikä sinusta tulee isona, voitaisiin kysyä myös mitä kaikkea teet isona. Oikeastaan uskon, että nykyään aika moni huomaa itsessään sen piirteen, ettei tarvitse tehdä vain yhtä asiaa ja mahtua yhteen tiettyyn muottiin tai lokeroon. Maailmassa on niin paljon kiinnostavia asioita, että sen lokeron ulkopuolellakin kannattaa olla ja kehittyä.\n"I love asking kids what they want to be when they grow up because I'm still looking for ideas." - Jay Shetty\n#Multipotentiaali #Itsensäkehittäminen #Itsensätoteuttaminen #Ura #Lifestyledesign


2h, kt, vh, kph, s, p, Veitikantie 2-8 A 33, Keskusta, Rovaniemi - Kiinteistömaailma\n43 m² / 43 m²2h, kt, vh, kph, s, p\n43 m²Veitikantie 2-8 A 33, Keskusta, Rovaniemi\nPerinteikkään Lapin Kansan toimitilan paikalle on noussut upea Asunto Oy Rovaniemen Lapin Kansa. Talo on valmistunut lokakuun lopussa ja on luovutettu asukkailleen. Tässä talossa on vielä muutama erinomainen kaksio jäljellä. Heti vapaat asunnot odottavat asukkaitaan! Heti vapaat asunnot odottavat asukkaitaan!Varaa yksityisesittely. Saat varmasti parempaa palvelua sinulle sopivana aikana. Tavoitat meidät numerosta 016-4250055.\nSijaintiVeitikantie 2-8 A 33, 96100 Rovaniemi\nYhtiövastike yhteensä610,60 €/kk\nLisätietoja kustannuksistaVuosi valmistumisen jälkeen maksetaan rahoitusvastikkeesta vain korot (229,30 €/kk). Autopaikan hoitovastike 10€/kk ja rahoitusvastike 12,60€/kk, autokatospaikan hoitovastike 15€/kk ja rahoitusvastike 22,40€/kk ja autotallin hoitovastike alk. 30€/kk ja rahoitusvastike alk. 80,08€/kk.


Pelaaminen Mario Adventure - Tips for you - Tipsed.Com\nPelaaminen Mario Adventure\nMario Adventure on hauska pieni mukauttaminen Super Mario Brothers, yksi tiedämme ja rakkautta Super Nintendo.Pelattavuus on hieman erilainen kuin olet todennäköisesti käytetään, mutta vähän aikaa ja käytännön, sinun tottuu.Mario Adventure on ilmainen online-peli, joten ei ole mitään ostaa, vain hauskaa on ollut!\nVaro Sienet!Vuonna oikeassa alakulmassa näytön, näet useita vihreä sieniä.Nämä osoittavat elämäsi.Jos olet joutunut Goomba tai Smack osaksi kasvi, sinun löysä Mushroom.Kun kaikki sienet ovat menneet, sinun paras olla varovainen!Voit saada enemmän Sienet keräämällä kolikoita ja kukistaa vihollisia.\nVarmista oman asemaan!Kuten kaikissa Mario pelejä, puuttuu hypätä ja lasku kuoppaan tarkoittaa tien päässä.Kuitenkin, toisin kuin muut online-Mario-pelit, Mario Adventure asettaa sinut takaisin alussa jos pudota maailma!Yrittää parhaansa tehdä näitä hyppyjä!\nMuista Crouch-hyppy.Se on välttämätöntä aina silloin tällöin käyttää Crouch-hyppy kyky, jotta erittäin korkeushyppy.\nVoit tehdä tämän painamalla Crouch painiketta (alanuoli), sitten välilyöntiä.Se on vähän vaikea tehdä tämän puolelta toiselle, mutta hieman käytäntö auttaa.\nVaro Blue painikkeet.Se alkaa sanomalla "Ei".Mitä sinun tarvitsee tehdä, on saada sen nojalla, sitten hypätä jopa lyödä sitä ja käännä se "On" -asentoon.Kun olet tehnyt tämän, maasto, joka oli aiemmin piilotetut tulee näkyviin!Sinun täytyy tehdä tämä pari kertaa, jotta se läpi tasojen.\nOta aikaa.Toisin kuin joka toinen Mario peli, Mario Adventure ei ole aikarajaa ja ei pidä pisteet.Jos sinulla on ongelmia mietitään jotain, ottaa niin paljon aikaa kuin tarvitset.\nKatso molempiin suuntiin.Vaikka Green Bubble vuoden tasolla voi olla lähellä, voi olla enemmän kolikoita ja vihollisia toisinpäin.Koska enemmän kolikoita saat enemmän Sienet, haluat ehkä harkita pienten puolella matkan tai kaksi.\nTag Green Bubble kanssa kysymysmerkki lopussa edetä seuraavalle tasolle!Onneksi olkoon, olet tehnyt sen läpi!\nhauskaa & amp;Ilmaiset pelit\nMiten saada Six - Pack Abs 6 minuuttia sohvalla\nHarjoitukset saavuttaa V - muotoinen obliques Miehet


Nuoret siirtyvät sähkösavukkeista tupakkaan - Lapsen Maailma\nLapsen Maailma Artikkelit Nuoret jäävät helposti koukkuun sähkösavukkeisiin\n”Moni sähkösavukkeiden nikotiinikoukkuun jääneistä nuorista siirtyy myöhemmin polttamaan tupakkaa,” kirjoittaa kolumnissaan viiden lapsen isä ja Helsingin yliopiston sosiaalipolitiikan professori Heikki Hiilamo.\nKuvat Mara Seppä\nVuonna 2005 kaksi entistä tupakoitsijaa ja Stanfordin yliopiston tuotesuunnittelun opiskelijaa alkoi kehitellä tuotetta, jonka avulla voisi nauttia nikotiinista ilman savukkeiden aiheuttamia terveyshaittoja. Kymmenen vuoden kuluttua Adam Bowen ja James Monsees onnistuivatkin tavalla, joka mullisti nikotiiniteollisuuden.\nSähkösavuke on tekninen laite, jonka avulla on mahdollista hengittää nikotiinipitoista höyryä. Tupakkayhtiöt alkoivat markkinoida sitä haitattomampana vaihtoehtona savukkeille ja keinona lopettaa tupakan polttaminen. Ensimmäiset sähkötupakan versiot kehitettiin jo 1950-luvulla.\nSähkösavukkeet eivät kuitenkaan ole ”parempi” vaihtoehto tupakalle. Ne sisältävät nikotiinia, joka on voimakas hermomyrkky ja stimulantti. Se muodostaa nopean riippuvuuden, johon keho alkaa reagoida vaatimalla jatkuvasti suurempaa annosta.\nBowen ja Monsees alkoivat vuonna 2015 markkinoida trendikästä sähkösavuketta nimeltä Juul. Se näytti USB-tikulta, ja sen saattoi ladata USB-pistokkeesta. Vetävän ulkonäön takana oli todellinen innovaatio: sähkösavukeliuos, jossa oli korkea nikotiinipitoisuus ja silti miellyttävä maku. Se tarjosi käyttäjälle samanlaisen miellyttävän nikotiini-iskun kuin savukkeen polttaminen.\nYhtiö markkinoi tuotettaan teini-ikäisille, eikä suinkaan tupakointiin kyllästyneille aikuisille. Tuotteita markkinoitiin nuoriin vetoavilla kuvilla, väreillä ja mauilla.\nVuonna 2011 vain 1,5 prosenttia yhdysvaltalaisista high school -oppilaista käytti säännöllisesti sähkösavukkeita, mutta vuonna 2018 heidän osuutensa oli jo lähes 21 prosenttia. Vuotta myöhemmin lähes 28 prosenttia oppilaista oli käyttänyt Juulia vähintään kerran kuukauden aikana. Mukana oli luonnollisesti valtava määrä sellaisia nuoria, jotka eivät olisi koskaan alkaneet tupakoida ilman Juulia.\nSähkösavukkeiden voittokulku katkesi vuonna 2019, jolloin Yhdysvalloissa uutisoitiin sähkösavukkeiden aiheuttamista keuhko-ongelmista.\nMaan terveysviranomaisen mukaan kaksi kolmasosaa 15–24-vuotiaista Juulin käyttäjistä ei tiennyt, että tuote sisältää nikotiinia. Juul oli luonut kokonaisen nikotiiniriippuvaisten nuorten sukupolven.\nViranomaiset kyseenalaistivat yhtiön toiminnan, ja sen arvo romahti. Kolme neljäsosaa työntekijöistä irtisanottiin. Toiminta lopetettiin 14 maassa.\nHeinäkuussa 2021 Juul suostui maksamaan Pohjois-Carolinan osavaltiolle 40 miljoonaa dollaria eli noin 33,6 miljoonaa euroa välttääkseen oikeudenkäynnin, jossa olisi käsitelty nuoriin kohdistuvaa markkinointia, laajan nikotiiniriippuvuusaallon synnyttämistä sekä kansallisen terveysongelman luomista. Yhtiötä odottaa vielä tuhansia keskeneräisiä oikeusjuttuja.\nIslannissa noin kolme neljästä teini-ikäisestä oli vuonna 2018 vähintäänkin kokeillut sähkösavukkeita ja joka kymmenes käytti niitä päivittäin. Tiukan sääntelyn vuoksi Juul-epidemia ei koskaan saavuttanut Suomea.\nSähkösavukkeet kertovat siitä, miten valheellista tupakkayhtiöiden puhe haittojen vähentämisestä on. Yhtiöt tietävät myös, että moni nikotiinikoukkuun jääneistä nuorista siirtyy myöhemmin polttamaan tupakkaa.